ABAGOBEREZI ba Nabbi Kakande abaagenze mu kkanisa okusinza ku Lwokuna oluwedde, baatandise okwekuba obwama, Nabbi bw’ataalabiseeko wadde nga baabadde babategeezezza nti waali.\nKino kyabakanze kubanga amawulire gaabadde gamaze okusasaana nga kigambibwa nti Kakande yabadde agudde eddalu. Amawulire agagambibwa okusasaanyizibwa abawakanya Kakande, gaabadde gamaze okutegeeza nti, ali mu ddwaaliro ly’abalwadde b’emitwe e Butabika.\nTtiimu y’abayambi ba Kakande mu kkanisa ya Synagogue Church of All Nations, e Mulago ku Bbiri nabo baakozesezza emikutu okuli 'Facebook', 'Twitter', 'WhatsApp' ne bakunga abantu okujja ku Ssande nga September 10, Nabbi ajja kubeerayo.\nKu Ssande abantu baakedde kweyiwa wa Kakande kyokka essaawa we zaaweredde 8:00 ez’olweggulo bangi ne baterebuka nga Nabbi talabiseeko. Okusaba kwakulembeddwa Basumba balala.\nMu kiseera kino, amawulire gaabadde gongera kusasaana ku mikutu gya yintaneti nti embeera ya Kakande yeeyongedde okuba obubi ne ku kkanisa ye taliiyo.\nEbyo okubaawo, abantu ab'enjawulo abagamba nti babadde basabira wa Kakande baabadde bamaze okulabika mu Christian Life Church e Bwaise ey’omusumba Jackson Ssennyonga ne bawa obujulizi bwe bayita ebintu ebikyamu ebikolebwa ewa Kakande.\nObujulizi bw’abantu bano bwabadde ng’obukkirizika bwe baagambye nti Kakande takyalinnya mu kkanisa ali Butabika.\nAbalala baawa obujulizi nti Kakande yabuze, takyalina maanyi kubanga omusota ogumuyamba okufuna amaanyi gwafudde. N’ebirala.\nALABIKAKO MU BAGOBEREZI BE\nWabula ku Lwokuna nga August 24, Kakande yalabiseeko mu kkanisa n’anenya abagenda bazunza ehhambo ze batalinaako mitwe na magulu.\nYagambye nti, “Naye lwaki abantu boogera ebintu bye batalinaako bukakafu okutta erinnya lya Kakande? Buli omu yandibadde afaayo ku bimukwatako"\nYategeeza abagoberezi nti, bukya atandika kuweereza Mukama, taserebanga wadde okukendeera mu maanyi olw’amafuta g’obuweereza n’obwannabbi agaamufukibwako n’ategeeza nti ye tagwanga ku ddalu era waali mulamu nnyo.\n“Abagamba nti nnagudde eddalu, be balalu. Buli ayagala okukakasa nga ndi mulamu ajje wano. Mbeerawo ku Lwokuna ne ku Ssande. Ennaku endala mbeera nkola mirimu mirala ku faamu” Kakande bwe yategeezza abagoberezi.\nOmwogezi w’ekkanisa ya Kakande, Muky. Grace Kembabazi yategeezezza Bukedde nti ne ku Ssande eno, Kakande yazze mu kkanisa kyokka yatuuse ssaawa 11:00 ez’olweggulo. Yabuulidde n’okusabira abalwadde okutuuka mu ttumbi.\nNakakande mwannyina wa Kakande yaddukira wa Ssenyonga.\nKakande abadde wa?\nGrace Kembabazi yategeezezza nti ebiseera ebimu mukama we awaayo obudde okunoonya Mukama. Abeera yekka ng’asaba n’okusiiba. Abeera ku faamu ye e Bulenga ng’anoonya Mukama, kyokka avaayo n’alambula faamu.\nGuno si gwe mulundi ogusoose Kakande obutajja mu kkanisa. Emirundi mingi bw’aba ebweru w’eggwanga oba mu kusaba kw’okunoonya Mukama, Abasumba abalala bakola emirimu gyonna egy’obuweereza. N’agamba nti Nabbi Kakande ne bw’abeerawo era waliwo ttiimu y’abantu emuyambako, emirimu tagikola yekka.\nBukedde yagenze e Bulenga, kyokka teyasobodde kulaba Kakande. Wabula baliraanwa be baategeezezza nti babadde bamulaba ng’ali ku faamu.\nDDALA KAKANDE YAGWA EDDALU?\nGrace Kembabazi yategeezezza nti olugambo bwe lwasasaana, Kakande yali amaze wiiki ssatu nga taliiwo ali mu Philippines gye yagenda okwetaba mu nkuhhaana za Nabbi TB Joshua ow’e Nigeria.\nBwe yakomawo ne yeewa ekiseera okunoonya Mukama.\nLwaki Kakande asirika n’atabuulira bantu kituufu? Kembabazi yagambye nti nkola ya mukama we obutayanukula bamulumba. Ye eyamutuma amumanyi. Ekirala Kakande alowooza nti abantu beetaaga kuyamba kuyigiriza kukola so si kubasiibya mu kkanisa buli lunaku. Ye kyava akulemberamu okulima n’okusomesa abavubuka okweyimirizaawo.\nKu Ssande ewedde yazze mu kkanisa nga buyise, kyokka enkya ku Lwokuna gy’ali ne ku Ssande.\nAbantu bakendedde ewa Kakande?\nKembabazi yagambye nti eri abayitawo balaba ng’abantu abakendedde kubanga tebakyabalaba nga bakwatiridde ebweru w’ekkanisa ne batuuka mu luguudo. Yagambye nti baagula ekifo ekiriraanye ekkanisa ne bagigaziya kati abantu bonna babeera munda.\nKyokka waliwo abantu abawera abagamba nti bavudde ewa Kakande ne beegatta ku ya Ssennyonga abawa obujulizi mu kusaba Ssennyonga kwe yatuuma P5.\nBano kuliko Jennifer Nakakande agamba nti mwanyina wa Kakande, Rose Duraru, Florence Nakato ne Mariam Kisaakye ne Bob Mukisa Kisolo.\nKAKANDE EBYO Y’ABYEPANGIRA - SOLOMON MALE\nOmusumba Solomon Male agamba nti yamala ne Kakande ebbanga ddene mu buweereza yategeezezza Bukedde nti, bonna abalowooza nti Kakande yagudde eddalu, agudde oba okuddirira tebamutegeera.\nYagambye nti, byonna ebigenda mu maaso Kakande y’abipanga asobole okukomawo n’akakodyo akapya alage ensi ng’amawulire n’abantu abalala bwe basasaanya obulimba.\n“Ssennyonga talowooza nti y’atadde akazito ku Kakande kubanga naye Ssennyonga by’akola apanga bipange yafuna bufunyi mukisa n’alandira ku kwanika Kakande ku basezi.” Male bwe yagambye.\nAmawulire agaalaga engeri Kakande gye yapangamu abasezi be yatwala mu kkanisa ne bawa obujulizi, okuva olwo, Kakande yakosebwa, kati apanga kudda n’amaanyi. Abawakana mulindeeko katono mujja kulaba.\n“Okumanya abamwogerako tebalina kazito konna ke bamutaddeko, buli avaayo okumulumiriza by'ayogera bw'obigenderera tebikwatagana kati waliwo omusajja agamba nti abadde akola ne Kakande, agamba asomera ku UCC e Tororo nti ate asoma byamikono, UCC esomesa bya bizinensi byokka olaba nga tebikwatagana.” Male bwe yategeezezza.\nYagasseeko nti, Kakande toyinza kumuyita mu kumwogerako bigambo n’omusobola era y'ensonga lwaki Bp. David Kiganda yamukongokako. Yapanga abantu ne bamuwaako obujulizi ng’ate abawa obujulizi ewa Kiganda Kakande y’abasindikayo era bwe yasituka yalaga nti byonna ebibadde byogerwa bulimba busa.\n“Okuva edda, Kakande bwataaberangawo ng’ekkanisa n’okugiggala bagiggala n’abantu nga tebagendayo kubanga bamanyi nti y’alina amaanyi bano abayambi be tebalina kye bali, obutabeerawo tekitegeeza nti yagudde eddalu.” Male bwe yategeezezza.\nENTALO ZIRINA OKUBEERAWO MU KKANISA – DAVID MARTIN SSEBUGUZI\nOmusumba David Martin Ssebuguzi owa Living Faith City Church ku Bat Valley bwe yatuukiriddwa ku biriwo mu Synagogue n’obutakaanya wakati wa Kakande ne Ssenyonga yagambye nti, ekisooka entalo mu kkanisa zirina okubeeramu okusobozesa enjiri okubuulirwa.\nYagambye nti, okulwanagana wakati wa Ssennyonga ne Kakande kiraga nti kuliko omu aweereza Katonda ate omulala aweereza sitaani ng’akolera okusaanyawo omulimu gwa Mukama ogukoleddwa.\n“Yesu yagamba tulibalabira ku bibala byabwe, naffe tulinda omutuufu n’omukyamu wakati waabwe bombi tujja kumulabira ku bibala.” Ssebuguzi bwe yategeezezza.\nYagaseeko nti, abantu abasabira ewa Kakande ne Christian Life Church balinga abaawunzibwa kizibu okubabuulira ekigambo ne bawulira ye omulimu gwe ku ssaawa eno, kukwata kw’abo abatannagendayo abalage ekituufu.


Bukedde Online - Ssekandi ye musika wange - Museveni\nSsekandi ye musika wange - Museveni\nMuzaata bamukunyizza ku by'okukuma omuliro mu Basiraamu\nEyanyize omukazi wa FDC amabeere agobeddwa...\nAdded 25th April 2012\nPULEZIDENTI Yoweri Museveni ayanukudde abamusoomooza okubalaga omusika bw''asitudde omumyuka we Mw.Edward Kiwanuka Ssekandi n''amusongako olunwe nti ye musika we, singa aba avudde mu bulamu bw''ensi eno.\nPULEZIDENTI Yoweri Museveni ayanukudde abamusoomooza okubalaga omusika bw'asitudde omumyuka we Mw.Edward Kiwanuka Ssekandi n'amusongako olunwe nti ye musika we, singa aba avudde mu bulamu bw'ensi eno.\n"Singa mba nfudde nga munnaffe Bingu wa Muthalika owa Malawi bwe yafudde ng'ekisanja kye tekinaggwaako, omusika wange alambikiddwa bulungi mu ssemateeka nga ye mumyuka wange ono Edward Kiwanuka Ssekandi," bwatyo Pulezidenti bwe yasonze ku Mw.Ssekandi, n'agattako nti alayizibwa n'asigirwa obwapulezidenti okumala emyezi mukaaga nga bwe bategeka okulonda, ate bw'eba ebulayo omwaka gumu ekisanja kigweeko, n'afugira ddala okutuuka ku kulonda kwa bonna.\nYabadde ayanukula omu ku bamyuka ba ssentebe wa NRM atwala Kampala Capt.Francis Babu, eyasoomozza Pulezidenti alage omusika.\nGuno gwe mulundi ogw'pkubiri nga Pulezidenti asonga ku mumyuka we nti ye musika we, nga ssemateeka wa Uganda bw'agamba ng'ogwasooka gwali mu 2005 bwe yasonga ku Polof.Gilbert Bukenya.\nBino byabadde mu lutuula olw'okubiri olw'okukiiko olw'okubiri olufuzi olwa NRM olwatudde mu maka g'obwapulezidenti e Ntebe ku Lwokubiri.\nOkuteesa kwabadde kwa kyama naye omumyuka w'omwogezi wa NRM Mw.Ofwono Opondo yategeezezza eggulo nti Pulezidenti yagambye nti ye ne banne baweebwa ekisanja kya myaka etaano ekiggwaako mu 2016 nti era eby'okuteesa ku kkomo ku kisanja bya kulinda biteesebweko mu 2015 nti wabula bwe waba nga waliwo bekisiiwa ennyo, basobola okusaba ne kissibwa ku lukalala lw'eby'okuteesaako mu October w'omwaka guno olukiiko olufuzi lwe lunaddamu okutuula.\nMw.Ofwono yasambazze ebyagambiddwa nti Pulezidenti yavuvubye abantu ne balemwa okuteesa ku by'ekisanja n'agamba nti ng'olukiiko lutandika nga ne bannamawulire bakyalimu, yasabye ababaka oba baabadde baagala okubaako kye bongera ku lukalala lw'ebyokuteesaako nti kyokka teri yanenyeze nti era ne Capt.Babu ensonga yakubyeewo nkube.\nBwe yabuuziddwa ku babaka ba Paalam,enti aba NRM abagambibwa nti bakununkiriza mu 100 abaawagira ekiteeso ky'okuzzaawo ekkomo ku kisanja kye baatutte edda ewa Sipiika, Ofwono yagambye nti bwe kinaaba tekimaze kuteesebwako mu kabondo ka NRM, ababaka abo basobola okugobwa mu kibiina oba okuyimirizibwa.\nAkakiiko akwasisa empisa akakubirizibwa omumyuka asooka owa ssentebe Al Haji Moses Kigongo kaayongeddako abantu basatu ababadde bakabulako; Dr.Beatrice Wabudeya, Mw.Mike Sebalu ne Muky.Lilian Abalo Ongom.\nMu lukiiko lwe lumu, abababaka baagulumye ku kya Katikkiro wa Uganda Mw. Amama Mbabazi okulekulira obwaasaabawandiisi bwa NRM oba obutalekulira era ne baabuka nga tebalikna kye basazeewo. Baakirekedde Pulezidenti Yoweri Museveni ayongere okwebuuza abawe byaliba afunye bwew baliddamu okutuula.\nEggulo omumyuka wa Ssaabawandiisi wa NRM Muky.Dorothy Samalie Hyuha, omwogezi Muky.Mary Karooro Okurut n'omumyuka we Mw.Ofwono Opondo baayogedde eri bannamawulire ku kyaddondo Road mwe baasomedde ebiteeso 11 ebyayisiddwa olukiiko omuli okunweza endowooza ya NRM, okukwasisa amateeka n'ebiragiro, okkuuma empisa mu kibiina, okuggulawo account mu Housing Finance Bank No. 0121152263500, okunassibwa ensimbi z'pokuzimba Movement House era ng'akakiiko akakulirwa omuwanika Muky.Amelia kyambadde, kaayongeddwaako Mw.Stephen Bamwanga, Muky.Dorothy Kisaka, Muky.Victoria Busingye Rusoke ne Muky.Jesca Alupo.


Bukedde Online - 'Maama yeegatta ne muganzi we ne bankuba olw'okuba nina siriimu'\nOkulonda bwe kwabadde e Lugazi, Masaka, Jinja, Mbale, Mityana...\n'Maama yeegatta ne muganzi we ne bankuba olw'okuba nina siriimu'\nOmugagga w'e Nalukolongo yattibwa na butwa\nPolof. Bukenya ayagala abeebibiina beegatte\nAdded 12th February 2015\nPOLIISI ekola ku nsonga z’amaka eri ku muyiggo gwa mukazi eyakubye muwala we n’amunuula omukono. Christine Kyomugisha, 23, yaddukidde ku poliise ye Kawaala ku Lwokutaano n’aloopa nnyina Winnie Binfosi omutuuze w’e kaazo ku Chez ne muganzi we lwa kumukuba ne bamugoba n’awaka nga bamulanga okubeera n\nPOLIISI ekola ku nsonga z’amaka eri ku muyiggo gwa mukazi eyakubye muwala we n’amunuula omukono. Christine Kyomugisha, 23, yaddukidde ku poliise ye Kawaala ku Lwokutaano n’aloopa nnyina Winnie Binfosi omutuuze w’e kaazo ku Chez ne muganzi we lwa kumukuba ne bamugoba n’awaka nga bamulanga okubeera n’obulwadde bwa siriimu.\nKyomugisha bw’omutunlako kizibu okukkiriza nti aweza emyaka 23 olw’engeri gy’afaananamu.\nAgamba nti ekisinga okumuyisa obubi ye nnyina amuzaalira ddala okutamiira n’amukubanga buli olukya ng’atamidde, okumwozesa engoye ze n’eza baganzi be n’okumulangira nga bwe yeereetera siriimu.\nAgamba nti nnyina akeera kutambula era olumu tamulekera na kyakulya ng’ate abeera alina okumira eddagala.\nObulwadde baamuzaala nabwo era agamba nti kino yakitegeera wa myaka ena bwe yali akyabeera ne jjajja we Norah Tumwebazze e Najjembe mu Kyaggwe, eyamukuza oluvannyuma mu 2012 n’amusindika ewa nnyina amujjanjabeko.\nAbudaabuda abalwadde ku ddwaaliro lya KCCA e Kawaala, Peter Kato ategeezezza nti nga bo tebalina bosobozi bwa kulabirira Kyomugisha naddala mu byokulya n’okusula wabula ng’obujjanjabiomuli n’eddagala weebuli.\nYe Sara Kaddu akola ku nsonga z’amaka ku poliisi y’e Kawaala yategeezezza nti bagenda kukwatagana n’abakola ku nsonga ze zimu e Kawempe okukwata Binfosi ne muganzi we bavunaanibwe wabula n’asaba abazirakisa okuyamba omuwala ono.\n‘Maama yeegatta ne muganzi we ne bankuba olw’okuba nina siriimu’\nGwâ€™owonya eggere yaalikusambya\nBebe Cool - Ebidongo ebyamugobya ku ssomero nâ€™ewa kitaaawe buli mwaka bimuleka anyiga biwundu\nOkulonda bwe kwabadde e Lug...\nEBYAVUDDE mu kalulu ka Bameeya ne Bakansala ba munisipaali okwetoloola eggwanga biraga nga NUP yasinze kukola bulungi...\nOlugendo lwa Gavumenti ya N...\nEMYAKA giweze 35 bukya Gavumenti ya NRM ekwata buyinza oluvannyuma lw’olutalo olw’ekiyeekera olwatandika mu mwaka...


Bukedde Online - Olutalo lwa Pastor Ssennyonga ne Br Ronnie lusajjuse\nAkubidde mukazi we eyanoba essimu n'akomawo n'amutta\nEbikwata ku muntu eyasangiddwa ne COVID-19\nOMUSUMBA Jackson Ssenyonga owa Christian Life Ministries e Bwaise ayise Bro. Ronnie Makabai emabega n'asisinkana bannannyini ttaka okuli ekkanisa ye eya ETM ku Salama Road alibaguleko. Kigambibwa nti, Ssenyonga yasisinkanye abantu bataano kw'abo omunaana abavunaanyizibwa ku ttaka lino ng'ayagala abasasaule olwo aggyewo ekkanisa ya Bro. Ronnie asseewo eyiye.\nSsenyonga amaze ebbanga ng'ali mu lutalo ne Bro. Ronnie Makabai gw'alumiriza nti, y'omu ku bannabbi ab'obulimba abapanga eby'amagero n'okubuzaabuza abantu. Yadde amaze ebbanga ng'amulumba, Bro. Ronnie abadde tamwanukulanga mu lwatu kyokka bwe kyatuuse ku ky'okugula ettaka okuli ekkanisa ye, Bro. Ronnie yatabuse era ensonga n'azitwala mu kkooti.\nBro. Ronnie agamba nti Sennyonga amaze ebbanga ng'amusosonkereza n'okumuwalampa naye ku luno banaagenda okuva mu kkooti nga Ssenyonga takyalinawo kantu yadde abagoberezi.\nOkusinziira ku biwandiiko bya Kkooti Enkulu ekola ku nsonga z'ebyettaka, Bro. Ronnie yataddeyo omusango ku ntandikwa y'omwezi guno nga March 5, 2020. Bro. Ronnie agamba nti Ssenyonga yeekobaanye n'abantu abalala munaana abaamuguza ettaka lino ng'ayagala kulitwala.\nBe yawawaabidde ne Sennyonga baana ba mugenzi Muswangali nga baamuguza ettaka lino eriweza yiika bbiri ku luguudo lwa Salaama mu Makindye Ssaabagabo. Abaana b'avunaana kuliko; Nnaalongo Margret Nabweteme, Rose Nambijja, Jane Nanju, Adam Mulwana, Godfrey Mulwana, Samuel Kiku, Francis Bunjo ne George William Nyika nga bonna bazzukulu ba Muswangali eyabeeranga ku lw'e Salama we baakazaako ewa Muswangali.\nBro. Ronnie agamba nti tagenda kukkiriza kuferebwa ttaka lye kw'amaze emyaka 15 be ddu. Omusango guli ku Kkooti Enkulu etuula ku kizimbe kya Twed Towers e Kololo nga guli ku fayiro nnamba 211. Bro. Ronnie y'omu ku basumba abasinga amaanyi n'okukuhhaanya abantu. Y'akulira ekkanisa ya Evangelical Truth Ministries (ETM) ku Salama Road e Makindye.\nEkkanisa ye ezze egejja era emyaka ebiri egiyise yagula ekifo ekirala e Bwerenga ku luguudo lw'e Ntebe n'assaawo ekkanisa endala mu kifo kye yatuuma Holy City. Ku Lwokutaano lwa wiiki eno, omusango guno lwe gwabadde gulina okutandika okuwulirwa kyokka tekyasobose olw'ekiragiro kya Ssaabalamuzi Bart Katureebe okuyimiriza entuula za kkooti mu ggwanga okumala ennaku 32.\nKino kyavudde ku kirwadde kya ssennyiga omukambwe afukamizza ensi yonna mu kiseera kino. Ebiwandiiko bya kkooti biraga nti Ssenyonga ne banne bawolerezebwa munnamateeka, John Matovu owa Matovu & Matovu Co. Advocates ate Osmond Atwine owa Mayende & Co. Associates ye loowa w'ekkanisa ya ETM.\nMu mpaaba y'omusango guno, Makabi agamba nti ettaka lino yaligula ku bazukulu ba Muswangali mu 2009 era ne bamukolera n'endagaano. Mu bujulizi bw'alina kuliko endagaano eyakolebwa wakati w'omu ku bawala ba Muswangali ayitibwa Margaret Nabiwata Nakigwe ng'akkiriza nti afunye ssente 22,500,000/- okuva mu kkanisa ETM.\nMu ndagaano eno, Nabiwata akirambika nti ensimbi ezo ze zimu ku ffamire ya Muswangali z'ebanja aba ETM oluvannyuma lw'okubaguza ettaka awali ekkanisa yaabwe. Era Nabiwata ayongera okunnyonyola engeri gye baategeeragana aba ffamire ne baamukkiriza okubanja bbalansi okuva mu ETM n'okukkiriza nti, ddala baatunda ettaka lino.\nBalooya ba ETM baategeezezza nti endagaano eno y'emu kw'ezo ennyingi ezaakolebwa wakati w'abaana bano nga batunda ettaka ku poloti ez'enjawulo. "Twagala kkooti ewe ekiragiro ekitangira omuntu yenna okusaalimbira ku ttaka lya ETM kubanga ekkanisa eyo eririko mu butuufu era n'ebiwandiiko byonna weebiri," Atwine bwe yagambye. Yagambye nti bagenda kulindirira olunaku olulala olunaabaweebwa kkooti okutandika okuwulirako ensonga zino.\nYe Matovu akiikiridde oludda lwa Ssenyonga yagambye nti, yeetegese okuwolereza abantu be kubanga nabo kati bafunye obukakafu nti ettaka balirinako obwannannyini era bagenda kulwanirira ekyabwe mu mateeka.\nABAANA BA MUSWANGALI BAAGALA KUTUFERA -\nABA ETM Omu ku bayambi ba Makabai eyasabye obutamwasanguza yategeezezza nti, abaana n'abazzukulu ba Muswangali babasobedde kuba baba baakamala okusasula omu ate ng'omulala avaayo nga naye abategeeza nti muzzukulu wa Muswangali era ayagala kusasulwa mu bwangu. "Twatandika okusasula abantu abo, mu 2009, naye obuzibu buli kiseera ebaayo abavaayo nga beeyita bazukulu ba Muswangali," naye twakitegedde nti waliwo abali emabega abasindika era ono ye Ssenyonga yennyini.\nAyagala kupaaza muwendo gwa ttaka lino amale alibbe naye kkooti y'egenda okutulamula", omu ku baddukanya ekkanisa ya ETM bwe yategeezezza.\nSSENNYONGA YATANDIKIRA KU PAASITA SAMUEL KAKANDE Mu October wa 2019, omusumba Ssenyonga yalumba munne Kakande n'agula ekizimbe ekimuliraanye ku kkanisa ya Synagogue Church of all Nations esangibwa ku bbiri e Mulago.\nKu mulundi ogwo, Ssenyonga yategeeza nti, eky'okugula ekizimbe okuliraana ekkanisa ya Kakande yali atuukiriza biri mu bayibuli. Nti bayibuli eragira bannadiini okugenda mu nkambi za sitaani zennyini gye baba basumululira enjiri era naye kye yakola kulumba nkambi ya sitaani (soma Kakande) atandike okubuulira enjiri ebuna wonna.\nYadde bino yabikola, Kakande teyamwanukula mu lwatu era naye yasigala atambuza njiri ye gy'agamba nti ye ntuufu. Ssenyonga azze attunka ne bapaasita banne nga yasooka kutwala Augustine Yiga ‘Mbizzaayo' mu kkooti ng'amuvunaana okumulebula nti yatigiinya akawala akatanneetuka nga bali ku nnyonyi era ne bamugoba mu Amerika. Bino Sennyonga abiwakanya nti kalebule yennyini era yadde Yiga yeepena okugenda mu kkooti okubitebya, ajja kukisasulira kuba omusango teguvunda.\nSennyonga bwe yava ku Yigan'adda ku Aloysious Bugingo owa HPMI e Makerere era ono bakyattuka n'okutuuka kati. Ssenyonga alumiriza Bugingo obwenzi ate Bugingo agamba nti mu basumba b'e Uganda, Ssenyonga abadde akyabasingako obubbi n'obukumpanya.\nKu nkomerero y'omwaka oguwedde, akakiiko akavunaanyizibwa ku biweerezebwa ku mpewo kaayita abasumba abawalaggana okuli; Bugingo, Ssenyonga, Serwadda, Bro. Ronnie n'abalala ne babalabula okukozesa obubi emikutu gyabwe okuvumagana. Baavaayo beeyamye obutaddamu kunenehhana kyokka ebyo byakoma mu bigambo.\nKu Lwokuna, Ssenyonga yasinzidde mu lukuhhaana lw'amawulire ng'alangirira abagoberezi be engeri gye banaagobereramu okusinza ku mikutu gye oluvannyuma lw'okuwera okukuhhaana olwa ssennyinga omukambwe n'agamba nti, yadde obulwadde bwa Coronavirus bukambwe era bweraliikiriza, Bannayuganda basaanye okweraliikirira ennyo ssennyiga w'abasumba abafere okuli Bro. Ronnie, Bugingo ne Kakande!\nYabakubirizza okukozesa ekiseera kino nga bali bokka okwekuba mu kifuba bakomye ye kye yayise okufera abagoberezi. Ku nkomerero y'omwaka oguwedde Pulezidenti Museveni lwe yamukyalira, yamuloopera abasumba b'agamba nti, babuzaabuza endiga zaabwe, abafera abantu n'okuba n'empuku mwe baziika abantu. Poliisi yamuyita agende akole siteetimenti ku basumba bano naye n'okutuusa kati abadde tannafuna budde bugendayo kugikola nga bwe yasabibwa.


JULIE Angume akyusizza erinnya ng'ategeka okwanjula kwe. Kati bamuyita Julie The Heart Beat.\nAmannya gaayanjuddwa ku mukolo gwa ‘Intro shower' ogwaddiridde okwanjula kwe okugenda okubeera e Kiboga ku Lwokuna luno mu maka ga bazaddebe, Ronald Ssemugga ne Mariam Semugga nga kati bagenzi.\nBbaawe Sam Sekajugo yeyamuwadde erya The Heart Beat ng'agamba nti omutima guba gumukuba buli lw'alaba ku Julie.\nOmukolo ogwabadde ku Fair Way hotel mu Kampala ku Lwokutaano, gw'amukoleddwa mikwano gye, Qeen Florece, Jamirah Karungi, Princess Amiirah, Ameria Nambala, Sarah Kabenge, Faridah Ndausi n'abalala nga Senga Amidah Namatovu yeyasomesezza eby'ekisenge.\nNamatovu yamukubirizza okwagala bbaawe, obutamuswaza, okumuwa buli ky'akulya ate w'akyagalidde, okubeera omuyonjo, obutakkiriza ‘hawusigaalo' kukola bya mumaka byonna omuli n'okwala obuliri bwa bba n'ebirala.\nJulie yatuuse leeti ku mukolo guno olw'abategesi okwagala okugumusuulako nga tategedde kyokka ne besanga nga yabadde agenze ku kisaawe e Ntebe okunona bba eyabadde ava ebweru. Yatuuse ssaawa mukaaga ez'ekiro nga n'abamulinze emmere batandise okugirya. Embaga egenda kubaawo nga 22 December, 2019\n'Nze ne mmami tuli ku bunkenke'-Muwala wa Bugingo\nWalukagga ekkomera aliggyemu bulwadde\nSamona aloopye Walukagga ewa minisita


Bukedde Online - Abaagala ekifo ky'omubaka omukazi owa Luweero baweze 4\nAbaagala ekifo ky'omubaka omukazi owa Luweero baweze 4\nPoliisi eyodde abambadde mini e Makindye\nBbebi wa Sophie Nantongo Ssimbwa amubbudde...\nAdded 5th April 2014\nBANNALUWEERO bali mu keetalo ka kuddamu kulonda mubaka omukazi ow’ekitundu kino omulundi ogwokusatu mu kisanja kye kimu oluvannyuma lw’ababaka be bazzenga balonda okuwawaabirwa ne baggyibwa mu palamenti.\nMu kulonda okwaliwo mu 2011, Rebacca Nalwanga (NRM) yamegga banne omusanvu abaali beesimbyewo kyokka teyabugumya kifo n’awawaabirwa omu ku bwe baali beesimbyewo naye, Dr. Elizabeth Nabatanzi nti yagulirira abalonzi omusango ne gumusinga kkooti n’eragira okulonda kuddibwemu.\nOkulonda kw’okujjuza ekifo kwategekebwa mu November 2011 nga kwetabwamu ab’ebibiina eby’enjawulo ekyali kitabangawo mu Luweero NRM gye yeegiriisiriza era okukakkana nga munna DP, Brenda Nabukenya eyali asoose okuttunka ne Ying. Abraham Byandaala mu Katikamu North n’awangulwa, ng’ekifo ekitutte.\nNalwanga yawakanya okusingibwa n’obululu 30 n’asaba akakiiko k’ebyokulonda kaddemu okubala obululu ng’agamba nti waliwo emivuyo egyalimu ne keerema n’agenda mu kkooti gye yawangulira omusango. Nabukenya yajulira era omwezi oguwedde okujulira kwe ne kugobwa Kkooti Enkulu n’eragira akakiiko k’ebyokulonda okulonda kuddibwemu.\nOluvannyuma lwa bino abantu bana beesowoddeyo okuvuganya ku kifo kino nga mwe muli; Brenda Nabukenya (DP), Rebecca Nalwanga (NRM), Jamiya Senkanja ng’ono ye ssentebe w’oluliiko lw’abakyala mu disitulikiti ya Luweero ne Ying. Lilian Nakate Segujja eyaliko yinginiya wa disitulikiti eno. Nabukenya ne Nalwanga bakomyewo okwemala eggayangano sso nga Senkanja ne Ying. Nakate bapya nga bombi ba NRM abalinze akamyufu k’ekibiina.\nOmwogezi wa NRM mu Luweero, Sebina Sekitooleko yagambye nti baatudde ne basalawo Nalwanga eyawangula akamyufu ka NRM agende mu maaso n’okwesimbawo era nti alina emikisa mingi okuyitamu kuba abalonzi bamutegeera ne basaba abalala bagumiikirize 2016. Kyokka aba NRM abamu kino tebakisembye nga bagamba nti weetaagayo omuntu omugya anaabagatta n’okwewala okubazza mu buzannyo bwa kkooti.\nAb’ebibiina ebivuganya gavumenti baaganyi okusimbawo omuntu omulala ne beeyama kuwagira Nabukenya. Ssentebe wa FDC mu Luweero, Absolom Bwanika Bbaale yagambye bakkaanyizza okuwagira Nabukenya kuba y’asobola okumegga NRM.\nEBIFA KU BAAGALA OKWESIMBAWO\nRebecca Nalwanga: Mutuuze mu Luweero Town Council nga ye nnannyini ssomero lya Pulayimale erya Little Angels e Kasana.\nAlina kkampuni etimba ku mikolo n’okukola keeki era Mukristaayo mukuukuutivu. Yakolerako mu bibiina ebirwanyisa siriimu ne pulogulaamu ezikunga okuzaala abaana ab’ekigero. Bino byamufuula ow’ettutumu n’awangula Polof. Victoria Mwaka mu kamyufu ka NRM.\nWabula abawagizi ba Polof. Mwaka baasigala tebamatidde nga bagamba babbibwa mu kamyufu ne kireetawo enjawukana mu bawagizi ba NRM sso ng’abawagizi ba Nalwanga abamu baatandika okumwabulira nga bagamba bwe yatuuka mu palamenti n’afuuka wa waggulu. Bino bw’ogagattako ebisuubizo bya NRM ebitatuukirizibwa omuli obutasasula balwanyi, obwavu, abantu okugobwa ku ttaka byanafuya Nalwanga. Wabula Nalwanga agamba nti ekirungi Nabukenya eyamusuuza entebe bamulozezzaako ne balaba n’agamba akalulu akajja ka kusalawo ani akize ku munne.\nBrenda Nabukenya azaalibwa Kibula mu Luweero ng’agugumudde amaka e Bukuma mu Luweero. Abantu bagamba nti ateesa ensonga ezibaluma awatali kutya muntu yenna na kuzibwa mumwa.\nAbaagala ekifo ky’omubaka omukazi owa Luweero baweze 4\nfdc eronze kasozi ku bumyuka bwa COSASE


Bukedde Online - Abazadde bakubiriziddwa okujjumbira okugemesa abaana\nAbazadde bakubiriziddwa okujjumbira okugemesa abaana\nAbazadde balemesezza abasomesa okukyusibwa...\nGAVUMENTI neeralikirivu olw’abazadde okusulayo ogwannagamba mu kugemesa abaana ekintu ekyongedde okubasasanyamu endwadde nga n’abangi bafudde.\nKino kyasitudde abakungu ba Minisitule y’ebyobulamu mu ggwanga saako abasawo abegattira mu kibiina ekitumbula obujjanjabi bw’abaana obuli ku mulembe ( Uganda Paediatric Association- UPA) okujja e Mmengo ku Lwokutaano February 8, 2019 okutandika enkolagana n’obwakabaka bwa Buganda okusala amagezi ku ngeri gyebayinza okwongera okukungamu abazadde okugemesa abaana.\n“ Okusinzira ku kunoonyereza okukoleddwa, okugemesa abaana kukidde ddala wansi nga wetwogerera kuli ku bitundu 55 ku 100 ate ekisinga okutiisa kwe kuba nti wano mu Buganda omuwendo guli ku bitundu 48 ku 100 n’olwekyo twetaaga okukolera awamu okutereeza ekizibu kino ekyolekedde okutatana omujjijji omuto,”Dr. Immaculate Ampaire nga mukugu mu by’okujjanjaba abaana mu minisitule y’ebyobulamu bweyategezezza.\nE Bulange- Mmengo bano basisinkaniddwa Kamisona mu minisitule y’ebyobulamu mu Buganda, Dr. Fiona Kalinda eyategezezza nti betegefu okuddamu kaweefube w’okukunga abazadde okugemesa abaana nga Kabaka bweyakikola mu kubakunga okugemesa poliyo.\n“Ng’Obwakabaka tulina emitendera mingi egy’obukulembeze okuli okuva ku Kabaka okutuuka wansi ku Mutongole ate n’obusolya bw’ebika okutuuka wansi mu nju. Tukubiriza abazadde okutwala ensonga y’okugemesa abaana ng’ekikulu kubanga kibawonya endwadde nkumu eziyitiridde ensangi zino. Bwogemesa omwana wewala n’okusasanya ensimbi ku baana abalwalalwala olw’omubiri okubeera omunafu nga tegusobola kulwnayisa ndwadde,” Dr. Klainda bweyategezezza.\nDr. Ampaire yayongedde nategeza nti gavumenti eteeka mu malwaliro g’e Kampala eddagala erigema lya buwumbi butaano kyokka lingi liggwako ng’abaana tebagemeddwa wabula nebatwalibwa mu bulwaliro, abazadde gyebasasanyiza ensimbi ennyingi ezitalisasanyiziddwa nga bekweese mu ky’okutya okugemesa abaana.\nYe Dr. Ann Akullo ng’ono y’akulira UPA yategezezza nti okugemesa abaana tekirina kutiibwa kubanga eddagala eryeyambisibwa lisooka kwekenenyezebwa era wadde liyinza okubeera enkyukakyuka mu mubiri lyerireese mu baana, abazadde tebasanye kutya wabula basanye baddeyo mu malwaliro okuloopa ekibaddewo okusinga okwekweka n’okwogerera amafuukule enkola eno.\nOkunoonyereza kuno kwakolebwa wakati wa 2016-2018 era nga kwalaze nti Karamoja eri ebitundu 73 ku 100, Acholi 65 ku 100, Teso 68 ku 100,Ankole 62 ku 100, Tooro 51 ku 100, Kigezi 72 ku 100, Bunyoro 67 ku 100, Busoga 45 ku 100,Bukedi 52 ku 100, Bugishu 48 ku 100.


Bukedde Online - Engeri amawanga gye geegatta okulwanyisa omuyaga Escobar\nEngeri amawanga gye geegatta okulwanyisa omuyaga Escobar\nBrig Kasirye Ggwanga alaze engeri gye yakuzaamu abaana be; Yagaana okuzaala mu mukazi atali muganda\nAbamenyi b'amateeka baggya wa ebikozesebw...\nAdded 17th June 2015\nWUUNO omuyaga Pablo Escobar akyasinze okussa ensi ku bunkenke. Kyaleetera amawanga okwegatta ne gamussaako ebibiina ebisinga obukambwe okumunoonya ne ssente empitirivu attibwe.\nBya MUSASI WAFFE\nBaali bamulanga okulima, okusuubula n’okukukusa enjaga gye yasaasaanyanga mu mawanga ag’enjawulo omuli Amerika, Mexico, Panama n’olukalu lwa Bulaaya abaaginywanga ne bagwa n’eddalu abamu ne bafiira ddala n’oluusi okulemesa abantu okukola.\nOno ye Pablo Emilio Escobar Gaviria eyali akulira ekibiina ky’abayaga ba Medellin. Yazaalibwa mu 1949 n’attibwa mu 1993 nga ssente z’alina naye tazimanyi muwendo. We yafiira ng’ezimu tajjukira bisaka mwe yazikukulira.\nOkumuffeffetta attibwe yali asusse n’okwewaanira mu muze gw’enjaga ng’akaziddwaako n’amannya nga: El Doctor (okulimba abantu nti enjaga ddagala ate ye musawo), El Patron (y’akulira ekibiina ky’abayaga), El Padrino, Don Pablo (yeeyita mugabi wa buyambi), El Senor, El Magico (yali yeeyita mufuusa), El Sar de la Cocaina (akulira abayaga) n’amalala.\nGgeeti eyingira mu maka ge agaali ku yiika musanvu, akanyonyi ke yasooka okugula yakawanika waggulu ku geeti.\nMu 1993 yali abalirirwamu obuwumbi 30 obwa doola (eza Uganda obuwumbi 90,000). Buli lunaku ng’ayingiza obukadde 60 obwa doola (eza Uganda obuwumbi 180).\nMu 1989 akatabo ka Forbes magazine kaamussa mu bagagga 227 abasinga mu nsi olwo ng’abalirirwamu obuwumbi busatu obwa doola.\nGAVUMENTI EMUSSAAKO EKIBONEREZO EKIKAKKALI\nGavumenti ya Colombia yasooka n’emusaba yeeweeyo asonyiyibwe n’agaana. Gavumenti yalangirira okumukwata aggulweko emisango nga bwe gimusinga asibwa emyaka 60.\nEmisango egyali gimuvunaanibwa kuliko: Okukukusa enjaga n’okugitunda, ettemu, okutega bbomu, okuwa enguzi, okukunga abantu okulima enjaga, okumala gasaasaanya ssente mu bantu, okugaba enguzi n’ebirala.\nWadde nga Gavumenti yali emunoonya kumutta, abantu ba wansi bamwagalanga nnyo olw’okubawa ssente nga kigambibwa nti ye yassa ne ssente mu ttiimu ya Medellin's Atletico Nacional n’ewangula ekikopo kya Copa Libertadores mu 1989.\nYEEWAAYO MU GAVUMENTI\nYasooka ne yeewaayo eri Gavumenti ye eya Colombia mu 1991 nga bakkaanyizza okumusonyiwa emisango egimu kyokka n’atoloka mu kkomera mu 1992 ng’azudde nti ayinza okutwalibwa avunaanibwe mu Amerika awazibu.\nBwe yatoloka, wassibwawo ebitongole ebimuyigga ebyali bikulirwa ekya United States Joint Special Operations Command nga wansi waakyo waliyo US Navy Seals (ekyatta Osama Bin Laden), Delta Force, Centra Spike n’ebirala nga byonna bya Bamerika. Amerika yamussaako ennyonyi enkessi ezeemukettesanga kkamera ez’amaanyi buli w’alaga.\nEkitongole kya Search Bloc nga kiri wansi wa poliisi ya Colombia n’ekitongole kya Los Pepes nga kirimu abantu abatamwagala n’ebirala byetaba mu muyiggo ogwamala emyezi 15.\nMu bbanga eryo, poliisi ya Colombia eraga nti, mu kwetaasa ku bamuyigga Pablo yagula abatemu ne batta abantu 25,100 mu 1991 n’abalala 27,100 mu 1992 abaawangayo amawulire agamukwatako nga ku abo kuliko abapoliisi 600.\nBwe baakwatanga basajja be ng’agulirira abalamuzi ba bayimbule, bwe baagaananga nga ssente z’abadde abawa azissa mu batemu ne battamu abalamuzi.\nOlukwe lwava ku Escobar kukuba ssimu era wano Abamerika baakozesa amasannyalaze gaayo okumanya we yali agikubidde kubanga nnamba ye baali bagimanyi ne bamulumba nga tategedde.\nYali awujjaddeko ku kizimbe waggulu ne bamukuba ekyasi n’agezaako okudduka ng’abuuka ekizimbe agwe ku kirala ne bamwongera ekirala mu kutu n’afa.\nKyokka abamuwagira baagamba nti, yetta yekka kubanga yali yabategeezaako nti, bwe balimusalako ng’enjogera bw’eri, alyekuba essasi mu kutu. Yaziikibwa abantu 25,000.\nPABLO YASOOKA KUZIIKULA BAFU\nOkumanya yali muzibu, yasooka kubbanga mayinja ag’ebbeeyi ge bassanga ku ntaana z’abagagga mu ‘limbo’ n’agaguza abagakolamu ebikomo eby’ebbeeyi. Bwe waabangawo omugagga aziikiddwa n’ebyobugagga ng’emikuufu, nga Escobar ajja kumuziikulayo abikuggyeko abitunde.\nYALI MULIMI WA MBOGA\nOmusajja ono Pablo Escobar yali mugezi nnyo era ng’akozesa obukodyo obwa buli kika okukukusa enjaga eno. Yalimanga emboga era nga bwe ziba zitandika okusiba nga bagikwekamu.\nBwe zaakulanga nga bazitikka ne zitwalibwa mu Amerika. Emu baagikukusizanga mu mipiira gy’ennyonyi emikadde n’emipya nga bagiyita gya ‘sipeeya’ era Payiroti eyagituusanga mu Amerika ng’afuna doola 500,000.\nYali amanyi okuvuga ennyonyi ng’ate alina n’ez’obwannannyini omuli ez’ekika kya Learjet n’eza nnamunkanga. Akanyonyi ke yasooka okugula, yakassa ku ggeeti y’ekyalo kya mayiro musanvu kye yagula n’azimbako amaka ge ge yatuuma Naples Estate ku kyalo Puerto Triunfo.\nYassaako ekkuumiro ly’ebisolo, awavugirwa mmotoka z’empaka n’emizannyo egy’enjawulo n’ebisanyusa ebirala. Buli lunaku yakukusanga kkiro 1,000.\nAbawagizi ba Pablo (ku kkono) nga bawagira ttiimu ye ey’omupiira. Ate ku ddyo, we baalabiranga emizannyo gy’ebisolo.\nATEREKA SSENTE MU NSIKO\nAmerika, Colombia n’amawanga amalala gye yatundanga enjaga bassa envumbo ku byobugagga bye ne ssente mu bbanka olwo n’atandika kuzitereka mu biswa, ebibira, ebisaka n’ensuwa nga n’ezimu zaaliibwanga emmese n’enkuyege ne zifa. Buli wiiki yagulanga ‘rabba bbandi’ za bukadde busatu okusiba ssente.\nAbabaka balumbye Pulezidenti ku bya Kadaga ne Mbabazi\n'Sisobola kuganza Ian'\nAbalimira mu kibira ky'e Mayuge baakuwandiikibwa\nAbazigu balumbye bbalakisi y'e Mbuya omu n'attibwa\nAba Nakivubo bakkaanyizza n'omugagga ku by'ekisaawe


Bukedde Online - Palamenti ewadde gav't ebiragiro ku bagenda ebweru okukuba ekyeyo\nAbali ku nsalo za Uganda ne Congo basattira lwa Ebola\nETTIMA: Abatemu basse omuwala wa YMCA ng'a...\nPALAMENTI ewadde gavumenti amagezi okussaawo abakungu abalondoola embeera Bannayuganda abagenda okukuba ekyeyo mwe bakolera naddala mu mawanga g’Abawarabu kimalewo omuze gw’okubatulugunya.\nMinisita w'ekikula ky'abantu Janat Mukwaya\nAbabaka era bagamba nti gavumenti esaanidde eyanguyeeko okukola endagaano ne gavumenti z’amawanga Bannayuganda gye bakuba ebyeyo naddala e Buwarabu nakyo kikendeeze omuze gw’okubatulugunya.\nOmubaka w’e Butambala, Muwanga Kivumbi yategeezezza gye buvuddeko nti waliwo Bannayuganda abeettirayo olw’okutulugunyizibwa n’agamba nti n’abamu ababaka baabasanga batundibwa nga baddu mu butale.\nBannayuganda emitwalo 7 be babalirirwa okuba ku kyeyo. Baweereza mu Uganda obuwumbi 18 buli mwezi. Kkampuni 94 ze zirina olukusa lwa gavumenti olutwala abantu ku kyeyo.\nWadde guli gutyo, Gavumenti yaakakola endagaano n’amawanga abiri gokka okuli; Saudi Arabia ne Yolodaani (Jordan) eziyamba okulaba ng’abakolerayo balondoolwa ne batatulugunyizibwa.\nBino biri mu lipooti y’akakiiko ka Palamenti akavunaanyizibwa ku mbeera z’abantu ekwata ku bajeti ya Minisitule y’ekikula ky’abantu ey’omwaka 2018/19.\nMinisita w’ekikula ky’abantu ye Jannat Mukwaya era y’avunaanyizibwa ku nsonga z’abagenda ku kyeyo kyokka ng’asobola okukolagana ne Minisitule y’ensonga z’ebweru okulondoola ebituuka ku bankubakyeyo yonna gye baba bagenze.\nLipooti egamba nti abakuba ekyeyo abatagudde ku bizibu nga batuuse gye bagenze bayambye enkulaakulana ya Uganda era batadde ssente mu by’okuzimba n’okuyamba eng'anda zaabwe wano.\nKyokka ne bagamba nti waliwo obuzibu abamu bwe basangayo omuli okutulugunyizibwa, okulimbibwa nti bagenda kukola mirimu mirungi ne batwalibwa mu bwa ‘hawusigaalo’, okutwalibwa mu buddu, okukakibwa omukwano naddala abakazi n’ebizibu ebirala ebyetaaga okulondoolwa.\nWano ababaka we baasabidde Uganda okussa mu mawanga ago abakungu abalondoola embeera z’abakozi abava wano gye bakolera.\nWamu n’okubonereza amakkampuni agakukusa abantu n’agabatwalayo nga tegalina busobozi bubalondoola wamu. Era ne basaba Minisitule eyaganguye okukola endagaano n’amawanga Bannayuganda gye bagenda ku byeyo.\nEnteseganya wakati wa Uganda n’amawanga okuli; UAE, Qatar, Bahrain, Oman, Lebanon ne Kuwait zikyagenda mu maaso era bwe zinaggwa wajja kubaawo okukola endagaano z’okulondoola abakozi abakubayo ekyeyo.\nBasabye minisitule y’ekikula ky’abantu okusomesa abantu ebikwata ku kukuba ekyeyo n’okubuulira abantu bonna amakampuni agalina olukusa okutwala abantu ku kyeyo.\nBukedde ekomezzaawo akazannyo k'okuwanguliramu obukadde bw'ensimbi\nDan Muliika ayagala Uganda ekola Konsityusoni empya\nBalooya basambiridde omusango gw'aba Kenzo ku bya Rema ne Ssebunya\nEbikwata ku kusoma kwa Sebunya n'engeri gye yatandika Rema\nKenzo aloopye Dokita okumubbako Rema


Bukedde Online - Kitaawe wa Kirumira agobye abaserikale ewuwe\nTewali Muzungu ampa ssente okutabula eggwanga...\nKitatta waakumala wiiki endala emu mu kkomera...\n“Omwana wange baalemwa okumuwa obukuumi ng’akyali mulamu n’attibwa mu bukambwe kati okukuuma amaka ge nga yafa kigasa ki?’’, Hajji Abubaker Kawooya Mulaalo bwe yeebuuzizza.\nKawooya taata wa Kirumira\nKITAAWE w’omugenzi Afande Muhammad Kirumira atabukidde gavumenti eggye amagye mu maka ga mutabaniwe g’agamba nti gamaze ku famire emirembe.\nHajji Kawooya yagambye nti, ayagala gavumenti okugumbulula abaamagye bonna mu bwangu okuva mu maka ga mutabani we agasangibwa e Bulenga kubanga gataataganya abantu abagenda okukubagiza.\nYategeezezza nti, tebasabangako gavumenti bukuumi bwonna wabula baalabira awo ng’amagye gagumbye mu maka g’omugenzi Kirumira okuva lwe yatemulwa. Basooka kulowooza nti okuziika olunaggwa, ng’amagye gagumbulukula nti kyokka n’okutuusa kati gakyagumbye.\nYayongeddeko nti, agenda kuyita mu Afande Sam Omara amuyambeko okutuusa okusaba kwe eri be kikwatako okulaba ng’abajaasi baggyibwa mu maka ga mutabani we kisobozese abakungubazi n’aba famire okwetaaya.\nMu kiseera kino okuyingira mu maka g’omugenzi Kirumira osooka kwazibwa okuli n’okwennyonnyolako ennyo.\nAbamu ku babadde bagenda okuli ne bannamawulire baategeezezza nti, abaserikale bamanyi n’okubuuza oba aba famire ya Kirumira bakusuubira oba wabakubidde essimu ekintu ekijja abamu mu mbeera ne bakyusa ne badda gyebavudde awatali kukubagiza na kubuuza ku b’awaka.\nSsentebe wa LC I eya Ggogonya, Sarah Kalule agamba nti, naye yeewuunya okusanga abakuumi mu maka ga Kirumira ng’ate mu kitundu temuli mbeera yonna ya butali butebeenkevu.\nYayongeddeko nti, Kirumira yadde abadde muserikale naye abadde muntu w’abantu era bangi bagenda mu maka ge okukubagiza abooluganda wabula nga kati abamu batyayo olw’ebibuuzo abaserikale bye bababuuza.\nOmumyuka w’omwogezi wa poliisi mu ggwanga Patrick Onyango yategeezezza nti, poliisi yali teyinza butawa famire ya Kirumira bukuumi mu mbeera eno olw’ensonga nti abantu bangi abagendayo ng’abagenze okukubagiza ate nga balina ebigendererwa ebirala.\n“Tubadde tetunnategeezebwako nti Hajji Kawooya abakuumi tabeetaaga era mmuwa amagezi okutuukirira atwala poliisi y’e Bulenga amutegeeze ku nsonga eno oba okujja ku kitebe kya poliisi e Naggulu tutuule tulabe kye bayinza okusalawo ku nsonga eno” Onyango bwe yagambye.\nOlumbe lw'omugagga Kasiwukira lwabizibwa leero


Bukedde Online - Cranes si ya muntu omu - Bidandi\nFfe bwe twali e Ghana, okukola omukwano ku bazannyi kyatuyamba nnyo okumanya embeera zaabwe ne kye balowooza nga tetunnagenda mu mupiira.\nNGA Cranes yeetegekera okuzannya empaka z'Afrika ezigenda okubeera e Gabon, MOSES KIGONGO yatuukiridde Jaberi Bidandi Ssali eyali maneja waayo mu 1978 n'asibirira abakungu ne maneja wa ttiimu entanda eneeyamba Cranes ng'empaka zitandise.\nAbakungu ba Cranes eddimu ddene nnyo eribalindiridde naddala nga balwana ttiimu okukola obulungi mu mpaka z'Afrika e Gabon era ng'ebintu bino tebalina ku bibuusa maaso;\nAbazannyi bonna balina okutwaliba kyenkanyi ate ng'abaana be bazaala kubanga, omuzannyi w'omupiira bw'otamufaako bulungi, naye ayinza okulemesa enteekateeka zo.\nKiraabu nazo zirina okukwatagaana n'abakungu bano okulaba nga ziyamba abazannyi bano emitima okubabeera awamu.\nKiraabu ezaaliwo mu biseera byaffe, zaatuyambanga okulabirira abazannyi baazo okugeza nga KCC yawanga abazannyi baayo ebyokulya.\nMu kino omuzannyi yabeeranga n'ebirowoozo bitono ku be yalese ewaka kubanga nabo baayambibwanga.\nEngeri gye yafuukamu maneja wa Cranes:\nAbasinga balowooza nti okufuuka maneja wa ttiimu olina kubeera na ssente nnyingi kyokka ssi bwe kyali ku mulembe gwaffe kubanga ffe twasinziiranga ku bwagazi n'omutima gw'oyo gwe twateekangamu obwesige.\nNze baasinzira ku bwagazi bwe nalina nga ndi mu KCC.\nSaagendako mu ssomero lyonna okusoma obutendesi oba obwamaneja kyokka obwagazi bwe byemizannyo bwe bwanteeka mu bifo ebyo.\nNnatendeka KCC okuva mu kibinja ekisooka okutuuka mu Super era eno gye bandabira okuntwala ku Cranes.\nOmupiira gwa leero gwawukanye nnyo ku gwaffe Wadde ng'ennaku zino sikyagoberera nnyo mupiira olw'ebiragiro by'abasawo, ebintu bingi ebikyuse bw'ogeraageranya n'ebyaffe.\nEdda ebitongole ebitwala emizannyo nga NCS, FUFA ne Gavumenti byalinanga enkolagaana eya waggulu era nga buli ekikolebwa, kyakolebwanga lwa bulungi bwa ggwanga n'omuzannyo ekitaliiwo ennaku zino.\nBw'otunulira ekikula ky'abazannyi be tulina ensangi zino nabo baawukanira ddala ku ba luli.\nKituufu Jimmy Kirunda yali omu era ne bw'aba yazaala tasobola kwezaala, wabula waakiri wabeerayo amusemberera mu kikula.\nAbazannyi be twalina omwali; Jimmy Kirunda, Abbey Nasur, Tom Lwanga, Polly Ouma n’abalala toyinza kubageraageranya ku baliwo kati.\nBaalina obumu n'omutima ogwagala ttiimu ekizibu okusangika mu b'ennaku zino kubanga mpulira ebiseera ebisinga nga bakulembeza ssente okusinga omupiira.\nKino kikulaga n'obwenkanya obwalingawo mu baddukanya ttiimu kubanga omuntu obutakulembeza ssente kitegeeza yazifuna nga mu budde.\nEkirala n'abawagizi nabo bakyuse nnyo simanyi oba mbeera ya byanfuna. Mu mirembe gyaffe ttiimu yabeeranga yabuli omu era ng'omuwagizi wa ddembe okujja n'ebikajjo n'abiwa abazannyi mu nkambi oba okuleeta ekintu kyonna ekibayamba kyokka ennaku zino tebiriiwo.\nBidandi Ssali y'ani?\nYazaalibwa Bumaali Kakonge Matembe ne Nnaalongo Eriosi Bulyaba e Butambala mu 1937. Yaliko omutendesi era maneja wa KCC ne Cranes mu mwaka gy'e 70.\nYasomerako ku Kibuli Junior gye yava okugenda e Nyakasura gye yamalira S6. Yakuguka mu byabulimi mu yunivasite y'e Pakistan. Alina diguli mu byobukulembeze n'ekikula ky'abantu gye yafunira e Nkozi ku Uganda Martyrs.\nMusajja mufumbo eri Suzana Kiganda Nampinga.\nJabeeri Bidandi Ssali\nMinisita wa Kabaka ayambadde 'kadaali' ng'ayanjula bba


Aba Chakig Echo-Tourism Centre batandise ekifo awakuumirwa ebisolo by’omunsiko – Watchdog Uganda\nAba Chakig Echo-Tourism Centre batandise ekifo awakuumirwa ebisolo by’omunsiko\nin Business, Luganda, News, Travel\nABAKULIRA ekifo kye by’obulambuzi ekimanyiddwanga Chakig Echo-Tourism Centre ekisangibwa ku kyalo Nakoosi mu Gombolola ye Nakisunga e Mukono, batandiseewo ekifo awakuumirwa ebisolo by’omunsiko ne kigendererwa eky’okutumbula eby’obulambuzi mu ggwanga\nBano bagamba nti abantu bangi babadde batambula engendo mpanvu okugenda okulambula ebisolo mu makuumiro gaabyo ag’esudde ebbanga eddene, ate nga bakozesa ensimbi mpitirivu songa basobola n’okubisanga okumpi n’ebitundu mwe babeera.\nPaul Koorinako omu ku baddukanya ekifo kya Chakig yagambye nti, kino bakikoze oluvanyuma lw’okukizuula nti abantu bangi olumu bandyagadde okulaba ku bisolo by’omunsiko, ebinyonyi, ebiwuka, emisota, ebiwojjolo n’ebintu ebilala naye nga tewali we babisanga nga tebatadeemu nsimbi nnyingi.\nAgamba nti ebisolo nga empologoma, Engo, engabi, entugga ne bilala kati bagenda kubeera nabyo oluvanyuma lw’okufuna ebiwandiiko n’olukusa okuva mu kitongole ky’ebyobulambuzi ekyabakkirizza babikuume okusobozesa abantu okujja okubilambula.\nEbimu ku bintu ebikolebwa mu kifo ekimanyiddwanga Chakig Echo-Tourism Centre ekisangibwa ku kyalo Nakoosi mu gombolola ye Nakisunga e Mukono.\n“Tumaze ebbanga ddene nga tulina ekirooto kino era twagula ettaka ddene okuli n’ekibira, okusobola okulaba nga tuteekawo embeera ennungi mu kifo we tugenda okukuumira ebisolo bino abantu baffe babisange nga bili mu mbeera nnungi” Koorinako bwe yategezezza.\nYayongeddeko nti kuluno bategese n’omwoleso gw’ebisolo by’omunsiko ogugenda okutandika nga 6 okutuuka nga 9 omwezi gw’omukaaga okusobozesa abantu n’aayizi b’amassomero okugenda ku kyalo Nakoosi okwelabira ku bisolo bino, ebinyonyi, emisota, ebiwuka ne bilala.\n“Twagala tulage bannaUganda nti katonda yatonda eggwanga lyaffe nga lyanjawulo nnyo, kubanga buli kintu kituli kumpi naye lwakuba tubadde tetufaayo, era tukowoola abantu okujja nga 6-9 omwezi guno bajje beelabire ku bisolo by’omunsiko, ebinyonyi, emisota, ebiwojjolo, emmere ennaNsi, nebilala” Koorinako bwe yayongeddeko.


Ababbiddwa ku by'ekyeyo ky'e Buwalabu balaajana\nBANNAYUGANDA gye bakomye okunoonya emirimu n’abagagga bannannyini kkampuni agatwala abantu ebweru gye bakomye okubaggyako ssente mu ngeri y’olukujjukujju. Banannyini makampuni gano bakolagana n’abanene mu Gavumenti era ne bwe babeera bakunyaze n’obawawaabira basobola okuyambibwa.\nEkyewuunyisa minisitule evunaanyizibwa ku nsonga z'abakozi mu ggwanga kkampuni zino yaziwa olukusa olubakkiriza okutwala abakozi mu mawanga g'ebweru.\nRt. Col. Edith Nakalema akulira ekitongole ekirwanyisa enguzi mu maka g'obwapulezidenti yazinze kkampuni ya Middle East Consultants Ltd ku Lwokubiri ne Khaleeg Agency ku Lwokuna gye yakwatidde abawala abakunukkiriza mu 100 nga babasuza mu buyumba obufunda.\nOfiisi ya The Eagle Super Vision e Mmengo\nKiteeberezebwa nti baabadde bagenda kukusibwa batwalibwe mawanga g'Abawalabu.\nKu Lwokusatu lwa wiiki eno, poliisi ya CPS mu Kampala yaggalidde Rodney Nankunda addukanya kkampuni ya The Eagle Super Vision oluvannyuma lw'abavubuka abasoba mu 80 okumuloopa nga bwazze abaggyako ssente eziri wakati wa 2,000,000 ne 8,000,000/- ng'abasuubizza okubafunira emirimu.\nBamaze omwaka mulamba tabatwala era nga yagaana n'okubaddiza ssente ze yabaggyako.\nOluvannyuma lw'okubabuzaabuza okumala ekiseera ekiwanvu baawaliriziddwa okuddukira ku poliisi ya CPS okunoonya obwenkanya era ne baggulawo emisango ku fayiro ez'enjawulo.\nWadde nga Nankunda yakwatiddwa kyokka ofiisi ze ku Balintuma Road e Mmengo zikyakola era Bukedde we yatuukiddewo yasanzeewo abeewandiisa ku mitwalo 30 buli omu.\nAbaawaabye kyabaweddeko Nankunda bwe yabeesimbye mu maaso nga n'abaserikale weebali n'abategeeza nti; "nze sirina ssente zaakubaddiza kuba nazikozesa okukola ku biwandiiko byammwe".\nABAANYAGIBWA BAWADDE OBUJULIZI\nJoseph Kyambadde omutuuze w'e Najeera mu Kira y'omu ku bakaaba kuba baamuggyako 3,000,000/- ze yatunda mu poloti ye oluvannyuma lw'okumusuubiza nti ssente bwe ziba weeziri agenda kutambula mu wiiki bbiri zokka nga buli kimu kiwedde.\nEnsimbi zino yazisasula mu January w'omwaka guno era ng'alina esuubi nti bwaba atuuse e Dubai n'akola omulimu gw'obukuumi ng'asasulwa akakadde 1,500,000/-. Wayise emyezi munaana nga tafuna ssente ze.\nNabil Musa w'e Ndejje mu Makindye yasasula 5,000,000/- ezaamusabibwa ng'agenda kukola gwa bukuumi e Dubai era ng'ensimbi zino yazisasulamu emirundi ebiri. Kyokka buli lwagezaako okubanja ssente ze, Nankunda amuddamu nti; "ky'ogamba oyagala kutabuka ku bukadde butaano bwokka bwe waleeta?.\nGoreth Birabwa owe Gayaza yasasula 4, 300,000/- ng'as-uubiziddwa okugenda okukola omulimu gw'okulongoosa e Dubai.\nAgamba nti ekyasinga okumukyamula n'asasula ne ssente mu January w'omwaka guno bamugamba nti asitula mu bbanga lya wiiki satu zokka era ng'omusaala yali waakufuna 1,300,000/- buli mwezi. Talina kye yali alabye.\nAsuman Maneno we Nansana; okumanya ebikwata ku Eagle Super Vision n'awulira birango ku Radio emu mu Kampala era olw'okuba nali ndi mu bwetaavu okufuna omulimu gwe Dubai nadduka mangu ne bambulira emirimu gye balinawo n'ebyetaagisa.\nNasasula ssente mu September wa 2018 obukadde 2,220,000/- mu buliwo era bansuubiza okugenda oluvannyuma lw'omwezi gumu naye kati waakayita emyezi 11 nga ninda.\nMusa Katende owe Nabbingo mu Wakiso; Nawulira akalango ku leediyo nga kalanga kkampuni ya Eagle Super Vision nti etwala abantu ebweru era bangi baganyuddwa. Nasitukiramu era mu February nasasula ez'okwewandiisa 300,000/-.\nBampita ne nkola yintaviyu era bwe nayita ne bandagira okunoonya 7,500,000/- okusobola okunkolera ku Visa n'ebirala ebyetaagisa mu bwangu. Natunda byange okufuna ssente , kyokka ne gye buli eno byafuuka gannyana. Paul Ssegembe w'e Mutundwe; Nasookera mu kkampuni ya Middle East naye ne siyambibwa olw'okumbuzaabuzanga nga sifuna kituufu.\nEyo nali nsasuddeyo za kwewandiisa zokka. Mba ndyawo kojja wange n'ang'-amba nti alina abantu b'amanyi mu Eagle Super Vision era neng'endayo ne bampandiika. Nasasulayo 2,500,000/- naye oluvannyuma ne bang'amba nti balina mirimu gy'abal-ongoosa era bwe nalaba nga bambuzaabuza ne mbasaba ssente zange kye baagaana.\nLawrence Mulema ow'e Mmengo; kkampuni ya Eagles nagirabira ku face book nga balanga nti bafunira abantu emirimu egy'enjawulo omuli okuyonja, ogw'obukuumi, okuvuga emmotoka n'ebirala kwe kusalawo ntuukeyo ndabe n'okwogerako nabo.\nBwe natuukayo bannyinnyonnyola buli kimu era ne bantegeeza nti nsasula obukadde bubiri n'okwe-wandiisa emitwalo 30 nga bwe kiggwa ffe tujja kukusindika osooke okole ng'otusasula okumala emyezi mukaaga.\nSsente yazeewola mu SACCO naye tagendanga. Noah Bwete owe Mutundwe Kisigula: Oluvanyuma lw'okugwa mu bya bizinensi naweebwa amagezi okugenda ebweru njiyiizeeko eyo era ensimbi ezigenda zaampebwa mwanyinaze. N'addukira mu Eagle kyokka nayo ne bang'amba nti egy'okukuuma tegiriiyo okuggyako ng'akola gwa kulongoosa.\nPASIPOOTI BWE BAGIKUGGYAKO OKUGIFUNA OSIITAANA\nSalima Namusisi ow'e Najjanankumbi; Nagenda okukola e Saudi Arabia mu 2016 ne mmalayo emyaka gyange ebiri.\nNagendera mu kkampuni ya JAG security Group esangibwa e Kabalagala okuliraana poliisi. Bwe nakomawo ebbanga lye bampa okuddayo lyayitako olw'ebizibu bye nafuna mu kiseera ekyo, nga ne ssente z'ennyonyi sizirinaawo.\nKyokka nafuna obuzibu bwa ssente nga sikyalina wadde eza tiketi. Bwe naddayo mu kkampuni eyantwala okubasaba Paasipooti yange bagaana nga bagamba nti nnina kuddayo. Bwe nawaliriza oluvannyuma ne nzirayo bankomya ku kisaawe ne bankomyawo nga bagamba nti nnina kulinda wayitewo myaka esatu.\nWabula obuzibu bwe nsanze, pasipooti yange baagikwatira ku kisaawe e Ntebe nga baagala male okusasula ssente z'enyonyi eyankomyawo wano.\nBaagala 1,600,000/-. Kkampuni ya JAG Security Group ngyekubyeko naye egaanye okuzisasula wadde nga be bandagira okuddayo.


Bukedde Online - Simanyi bungi bwa miggo gye nnakuba Magogo - Nnyina\nSimanyi bungi bwa miggo gye nnakuba Magogo - Nnyina\nDdiifiri takkirizibwa kwongerayo mupiira n...\nNnalukanga emikeeka, ebitambaala, n’okubumba ensuwa okufuna fiizi za Magogo.\nMagogo (ku kkono), nnyina Babirye ne bannyina.\nBwatyo Safiyati Babirye 81, nnyina wa pulezidenti wa FUFA, Ying. Moses Magogo, bw'atandika emboozi ng'ayogera ku bulamu bwa mutabani we, eyawangudde akamyufu k'okukwataira ekibiina kya NRM bbendera ku bubaka bwa Palamenti (Budiope East) e Buyende.\nNdi musanyufu okubeera omu ku bakazi abazadde abaana abafuuse ensonga mu Uganda ne mu nsi yonna, y'essaawa Magogo adde ku butaka aweereze Abataka be yaliiranga emiyembe.\nOmupiira yagwagala kuva mu buto, ng'azannya gya byayi, era mu kusoma kwonna okutuuka ku yunivasite teyaguvaako. Yagwerukiranga, nga bwe gukaddiwa akola omulala. Yagendanga nagwo ku ssomero asambe ne banne, ku Kagulu Pulayimale gye yatandikira P1 n'okutuulira P7.\nYalwangawo okudda ate nga nnalinga njagala annyambe ku mirimu, era nnagezaako okumuggya ku mupiira nga mmukuba, n'okumugamba nti gumumalira biseera, naye era teyaguta. Simanyi bungi bwa miggo gye nakuba Magogo!\nBwe yamala diguli y'obwayingi-niya bw'amasannyalaze, yasambira ku kiraabu z'omupiira ez'enjawulo gye byaggweera nga yeesozze FUFA, okukkakkana nga y'agikulembera!\nAbadde akyakola egya FUFA ate ebyobufuzi ne bimukwata omubabiro, era lwasoose okubyetabamu, n'awangulirawo. (Magogo yafunye obululu 59, 059, n'addirirwa omubaka Geoffrey Dhamuzungu 13,756, David Takozekibi 930, Mustapha Kalwaza 520 ne Sulaimani Kirunda Balyejusa ku 134).\nENGERI GYE NNATOBA NE MAGOGO\nNze ani atuuka ku kkula lino! Bwe nzijukira bwe ntobye ne Magogo okuva mu buto, nga tusula mu kayumba akatono ng'ate ka ssubi, ekitiibwa nkiddiza Mukama.\nMu kiseera kino nnali nfuuse nnamwandu, oluvannyuma lwa taata w'abaana bange, Samuel Zziwa okufa. Twabelanga Bulangaire mu ggombolola ly'e Kagulu, nga n'olumu tusula njala.\nEmirimu mwe nnafunanga ssente mwalimu okuluka emikeeka, ebitambaala eby'oku mmeeza, obutambaala obw'omu ngalo, beedirayini, ssaako okubumba ensuwa, ensaka ezifumba ennyama n'obusumbi mwe basogolera omwenge.\nEbbumba twaliggyanga mu kirombe eky'e Kibooyo ekyesudde kiromita bbiri okuva we twabeeranga, nga turyetikka ku mitwe, ate bwe nnamalanga okuluka nga mbitundira mu katale k'e Igwaaya. Kuno nnagattako n'okutunga ebiteeteeyi, nga ne mu kiseera kino nkyakikola.\nOkuva obuto, Magogo yabeeranga muwanguzi, kuba ku kucanga akapiira yagattako amagezi g'omu kibiina, ebyamuweesanga bbasale, ne kimpewula ku ffiizi.\nObulamu bwange n'obw'abaana bange mbutambuliza ku musingi gwa bukozi, obutava ku mulamwa n'okuba omwesigwa.\nWadde nkuze, obukozi bukyandi mu ngalo ne mu bwongo, era n'emikeeka nkyagiruka.\nNneebaza Katonda olw'obulamu bw'ampadde, okuli okuntaasa okufa. Omusota gwambojjako emirundi esatu mu biro eby'enjawulo, era lumu nakoma ku mugo gwa ntaana.\nNnali mu ddiiro mbuzaayo ssaawa busaawa okuziikibwa, wabula omusajja Omuteso n'amponya.\nYali yeetambulira bibye, n'akyama n'abuuza ekisse omufu, ne bamugamba nti musota. Yagaana abataka okunziika n'adduka ku ttale n'anoga eddagala lye yatabula mu kaamulali n'alintonnyeza mu nnyindo ne njasimula, abakungubazi ne babuna emiwabo. Gye byaggweera nga 'nzuukidde', era olwo lwe nnakakasa nti abojjeddwa omusota oluusi baziika mulamu.\nOBUBAKA ERI BANNAMWANDU\nBannamwandu bannange, abasajja baleme kubawuddiisanga nga babaggya mu maka ga babbammwe. Musigalenga n'abaana bammwe mubakuze kubanga abasajja abasinga tebalina mitima gikuuma baana batali baabwe.\nAte mubeere bakozi nga mulina 'vizoni' y'amaka omuli okuweerera abaana, n'okubayigiriza okukola, sso si bangalobunani.\nMAGOGO KY'AYOGERA KU NNYINA\nMaama ye muzira wange kubanga yakola butaweera okulaba nga tusoma n'okufuna ebintu ebirala.\nWa kisa, ayaniriza buli omu era nange kwe nakikoppa, y'ensonga lwaki buli we mbeera tewaggwa bantu. Yatulabiriranga bulungi ng'afumba emmere ewa amaanyi n'amagezi, era nkakasa bye bimu ku byanfuula kyendi.Abaana musse mu bazadde ekitiibwa, kitangaaze emikisa egy'obulamu bwammwe egy'omu maaso.\nBAABITEGEEZEZZZA T. GWEBAYANGA


Engeri corona gye yasse Dr. Kisamba Mugerwa\nBy Williams Ssemmanda\nOBULWADDE bwa corona bwongedde okweraliikiriza Bannayuganda bwe bwongedde okutta abantu awatali kusosola. Akyasembyeyo ye yali omubaka ow'essaza ly'e Bamunaanika mu Palamenti era abadde ssentebe w'ekitongole kya Gavumenti ekya Micro- Finance Support Centre, Dr. Kisamba Mugerwa.\nMugerwa 76, kigambibwa nti yafudde corona okusinziira ku booluganda n'emikwano egimubadde ku lusegere.\nMinisita owa Microfinance, Haruna Kasolo Kyeyune yategeezezza Bukedde nti, Mugerwa abadde mulwadde wa corona era yafiiridde mu ddwaaliro e Mulago mu kasenge k'abayi era ng'ali ku byuma ebimuyamba okussa.\n"Kya nnaku nti tumufiiriddwa. Ntuusa okusaasira kwange eri abaffamire y'omugenzi n'abantu bonna mu ggwanga b'abadde akolagana nabo. Annyambye nnyo okutereeza n'okukuza ekitongole kyaffe ekya Microfinace Centre." Kasolo bwe yagambye. Kisamba Mugerwa yazaalibwa nga July 5, 1945 e Bamunaanika.\nNoordin Kasule, omu ku b'oku lusegere b'omugenzi yategeezezza nti, basuubira okuziika ku Mmande nga January 11 mu ku kyalo Kikonda mu muluka gw'e Kiteme mu ggombolola y'e Bamunaanika mu disitulikiti y'e Luweero ku biggya bya bajjajjaabe okuliraana amaka ge. Okuziika kwa kuba mu nkola ey'okugoberera amateeka ga Covid-19.\nENKOLA YA 'ENTANDIKWA'\nMugerwa eyakola nga minisita mu minisitule ez'enjawulo ajjukirwa okukyaka ennyo bwe yakulembera kaweefube w'okuggya abantu mu bwavu oluvannyuma lw'olutalo olwaleeta Gavumenti ya NRM mu buyinza. Enkola ya Gavumenti eno mwe yayita yali eyitibwa 'Entandikwa'.\nEBIFO MWE YAWEEREZA\nKisamba Mugerwa yaweereza nga Minisita owa guno na guli ng'ayita mu ofiisi ya Katikkiro wa Uganda, Minisita ow'ebyenfuna n'okuteekerateekera eggwanga era yaweereza nga Minisita w'ebyobulimi.\nGavumenti ya NRM bwe yajja mu buyinza, Mugerwa ye yasooka okulondebwa nga ssentebe wa disitulikiti y'e Luweero mu kisanja ekya 1986-1991.\nMu 1980, yeesimbawo era n'awangula okubeera omubaka mu palamenti owa Luweero South East nga yajjira ku kkaadi ya DP, newankubadde yakubwa essasi mu mukono wakati mu katuubagiro akaali mu kulonda kuno.\nKisamba Mugerwa yasomera Wampeewo Junior Primary School e Bamunanika, oluvannyuma ne yeegatta ku Mukono Bishops Senior Secondary School gye yamalira S4 ate S6 n'agituulira ku Kololo High School e Kololo - Kampala. Oluvannyuma yeegatta ku Makerere University n'asoma ddiguli, eyookubiri n'eyookusatu eyitibwa Doctor of Phillosophy (PhD) mu Agricultural Economics.


Bukedde Online - Kasooli gwe nnima mmufuula mmere ya nkoko okufuna ekiwera\nKasooli gwe nnima mmufuula mmere ya nkoko okufuna ekiwera\nObumu ku bukoko bw’alunda.\nABAVUBUKA omwaka bagutandise na nkuba mpya okutumbula ekisaawe ky'obulimi n'obulunzi e Mukono.\nPaul Bijumbuko ow'e Nakisunga mu Kyaggwe Obulimi n'obulunzi abatutte ku ddaala dEdala. Akeera kulima na kulabirira bisolo ate oluvannyuma ne yeesogga ofiisi ye. Alina olusuku, kasooli, alunda enkoko, era azimbye n'ekyuma ekyongera omutindo ku kasooli okukolamu emmere y'ebisolo e Mukono.\n"Nkyalidde ku bitongole ebinoonyereza ku byobulimi n'obulunzi ebiwerako ne nsangayo abakugu mu byobulimi nga bakeera mu nnimiro bwe bamala ne bagenda mu ofiisi. Kino kyansanyusa ne ndowooza nti kisobola okufuula omulimu gw'obulimi ogw'ekitiibwa.\nOkulima nakutandika mu buto kuba bazadde bange balimi. Mu 2013 bwe namaliriza S4 nali siraba kye ng'enda kukola. Saalina nsimbi zitandikawo bizinensi ate nga siraba ayinza kuzimpa.\nTAATA YAMPA ETTAKA\nNakizuula nti ssinga nnoonyereza ku by'okulima, taata asobola okukkiriza okunnyamba. Namuyitiramu ensonga yange n'agisiima kyokka teyampa nsimbi nkalu.\nYanzikiriza okulimira obutunda ku kibangirizi ky'ekitundu kya yiika ku ttaka lye. Ensigo z'obutunda nze nazeemereza era nafuna busigo bwa butunda bwe bakamuddemu ne nsimba.\nTaata yampa emiti gya bwereree okusimba ekidaala obutunda kwe bulandira. Obutunda bwali busukka mu kitundu kya yiika.\nNASOOKA KUFUNA OBUKADDE 13\nBwe nakungula nabuggyamu obukadde 13. Okuva olwo sadda mabega era ensimbi zino zannyongera ekinyegenyege okujjumbira omulimu gw'obulimi. Kitange bwe yalaba kino yasanyuka nnyo n'ampa amagezi nsome ebyobulimi nsobole okuba n'obukugu obumala. Ebigezo bya S4 olwakomawo nagenderawo e Bukalasa mu ttendekero ly'obulimi n'obulunzi. Nasaba kusoma satifikeeti mu byobulimi n'obulunzi era ne ngimaliriza oluvannyuma lw'omwaka gumu.\nESSIRA LIRI KU KASOOLI\nMu 2015 nga mmalirizza satifikeeti yange obutunda nasalawo okubuleka essira ndisse ku kulima kasooli naye nga simutunda wabula nga mmuliisa ebisolo. Nnima kasooli n'okulunda enkoko z'ennyama ate gunsobozesezza okutandikawo n'ekyuma ekikuba emmere y'ebisolo mu kibangirizi kya bannamakolero mu kibuga Mukono Awali ne ofiisi yange.\nOFIISI YA BIBALO\nNkeera kulima n'okulabirira enkoko zange. Bwe mmaliriza ne nzija mu ofiisi ne mpandiika bye mba nsanze mu nnimiro yange Okugeza; ebirime ebirwadde, birwadde ki, biwona bitya era mbuziyiza ntya?\nMpandiika ne bye mba nsanze ku ddundiro nga amagi ge mba nfunye mu lunaku, obungi bw'emmere enkoko gye ziridde, amazzi ge zinywedde, eddagala lye zeetaaga n'ebirala. Mu ofiisi era mbalirira kasooli gwe tuguze n'aleetebwa ku kyuma n'emmere y'ebisolo gye tuba tukubye n'okutunda. Buli sizoni nnima yiika za kasooli bbiri. Kasooli gwe nfunamu ammala okulunda enkoko 1,000 ez'ennyama n'enzifunamu kinene nnyo okukira abatunda kasooli omukalu. Oyinza okwebuuza nti kino nkikola ntya?\nNnina abakozi basatu abankwatizaako kyokka waliwo emirimu lwe gibeera emingi ne nfunayo abalala ab'ekiseera. Obukuta bwe nzigya mu nkoko bwe nkozesa nga ebigimusa kuba tebwonoona ttaka.\nBuli yiika ntera okukungulamu ensawo wakati wa 22-25 buli sizoni. Zino ziba ttani bbiri n'ekitundu oba kilo 2,200 - 2,500. Nnunda enkoko 1,000. Mu Ssande ttaano zokka enkoko ziba zikuze nga zizitowa kkiro emu n'omusobyo era buli nkoko ngitunda Sh 10,000 mu kiseera ekyo. Kino kitegeeza nti mu myezi ebiri kasooli abalirirwamu Sh 2,200,000 mba mmufunamu obukadde 10.\nOkulimisa yiika ya kasooli nsaasaanya 800,000/-. Yiika bbiri ze 1,600,000/- Bw'ogattako ne 2,500,000/- ezigula obukoko, eddagala n'abakozi, nsobola okusaasaanya Sh 5,000,000 naye ne nkola amagoba.\nNafuna we nnimira gye mpangisa. Njagala okulaba nga nteekawo kkampuni ey'amaanyi eyaluza enkoko enzungu nga tetwetaaga kulagiriza ziva South Africa kuba kitutwalako ssente mpitirivu ze twandikozeemu ebirala.\nOkuyamba abantu. Abantu abaagala okuyiga okukola amagoba mu mulimu gw'obulimi n'obulunzi mbasomeseza bwereere. Ekyuma kya kasooli kye nagula kyatondawo emirimu n'okuyamba abantu okweggya mu bwavu.\nAtambadde masiki kati kkomera\nAbawagizi ba pulezidenti Museveni bakwatiridde ekkubo okumukulisa akalulu


Bukedde Online - Nnaabagereka Sylvia Nagginda asakidde Abasiraamu\nNnaabagereka Sylvia Nagginda asakidde Abasiraamu\nNnaabagereka wa Buganda, Sylvia Nagginda asakidde Anasiraamu Kulaani n'emisaalo okuva ew'Omulangira Sheik Saeed bin Maktoom Rashid Almaktoum e Dubai\nOmumyuka wa Katikkiro wa Buganda Asooka, Hajji Twaha Kaawaase ng'akwasa Sheikh Hamid Kateregga eyakiikiridde Supreme Mufti Kulaani\nNnaabagereka wa Buganda Sylvia Nagginda asakidde Abasiraamu okwetooloola Buganda Kulaani n’emisaalo mu kaweeefube ow'okulaba nga bano bongera okunnyikiza okukkiriza kwabwe.\nNnaabagereka ebintu yabisase kuva Dubai nga byamuweereddwa oluvannyuma lw'okukyalira Bannayuganda abaliyo gye buvuddeko abaamukwataganya n'omulangira Sheik Saeed bin Maktoom Rashid Almaktoum eyayanukudde okusaba kwe kuno n'abatonera Kulaani eziwera.\nOmumyuka wa Katikkiro Asooka, Twaha Kaawaase ng'akwasa Abasiraamu emisaalo egyabaweereddwa\nOmumyuka asooka owa Katikkiro e Mmengo, Hajji Twaha Kaawaase yagambye nti nga Abasiraamu basanyufu olw'omutima Nnaabagereka Nagginda gwe yayolesezza n'okwagala okunnyikiza eddiini y'Obusiraamu mu mitima gy'abakkiriza n'asaba abaaweereddwa ebitabo bino n'emisaalo okubikozesa obulungi.\nBino byaweereddwa ebitongole by'Obwakabaka, amasomero, emizikiti n'abantu ssekinnoomu era nga yabasabye obutabiteeka mu mayumba gaabwe kubyebakako wabula bikole omulimu gwa Allah.\nAb'emizikiti, Katikkiro oba abakungu ba Kabaka yonna gye bigabiddwa baakubikozesa awatali kusooka kusaba oba kulaga nti bajja kubikozesa noolwekyo njagala okumanya emizikiti ebintu bino gye bigenze era tujja kubirondoola.\nAbamu ku baafunye Kulaani nga basanyufu\nSupreme Mufti Siriman Ndirangwa eyakiikiriddwa Sheikh Hamid Kateregga yeebazizza Nnaabagereka n'Obwakabaka okutwalira awamu olw'okwagala Obusiraamu.\nYe omubaka wa Kabaka e Dubai, Abas Nsubuga Haroonah yagambye nti basanyufu okulaba ng’ebintu bya Nnaabagereka byasobodde okutuuka kuno.\nYategeezezza nti, bano nga bali wamu n'abasuubuzi bonna abava kuno nga basuubulira Dubai baakwetaba mu Ttabamiruka ow'omwaka guno nga waakubeera mu kibuga kino nga October 17, 2019 era asabye abasuubuzi okubeerayo bamanye ebipya.


Amazima agatuukiridde. Ddala gyegali?\nOkusobola okuteegera amazima amatuufu, oba ag;ensi yonna, tulina kutandikira ku kuzuula mazima. Amazima kitegeeza ekintu ekyekute ku bukakafu oba ekintu eky’obuliwo, ekikkirizibwa era nga kituufu. Abantu abamu basobola okugambe nti tewali tewali kintu mu buliwo kituufu wabula buli kimu kisinziira ku ndowooza oba ndaba y’omuntu. Abalala nebagamba nti walina okubawo amazima agatuukiridde era amatuufu.\nEndowooza endala egamba nti tewali bintu bituufu ku lwabyo ebiraga ebintu ebyaddala. Abo abakkiriza mu ndowooza eno bakkiriza nti buli kintu ki kilina enkaaso oba akakakwte ku kirala nekitegeeza nti tewali tewali kintu kituufu ku lwakyo. Olw’ensonga eyo, tewasobla kubaawo mpisa ntuufu oba nkyamu ku lwayo, tewaliiwo buyinza bwona busobola kusalawo ku kintu oba kirungi oba kibi oba kikkirizibwa oba tekkirizibwa. Endowooza eno eretera endowooza nti ekituufu oba ekikyamu kyawukana okusinziira ku mbeera eriwo. Tewali kituufu oba kikyamu, n’olwekyo, kyoka omuntu kyawulira mu kaseera akamu ng’ali mu mbeera emu kiba kituufu okusinziira ku mbeera eyo. Amazima gali nti endowooza eno eretera buli muntu okuba n’empisa ezize nga yye ekintu ekikyamu ennyo era eky’obulabe eri abantu abalala. Eno ndowooza ya mulembe guno ogwagala okuteekawo embeera ekiriza empisa zonna, n’enzikiriza zonna okuba nga zonna zikirizibwa.\nEndowooza endala egamba nti waliwo mu buliwo ebintu ebinyonyola ekituufu oba ekikyamu. N’olwekyo, ebikolwa bitwalibwa okuba ebituufu okuba ebituufu oba ebikyamu olw’engeri gyebizitowamu eri enkola oba ebintu ebyo ebinyonyola kki ekituufu oba ekikyamu. Bwewaba nga tewali, nga tewali masima mu mwebyo byetulaba, waba waliwo kavuyo. Katugeze, eteeka erikwata ku bintu ebiri mu bisasukibwa mu banga okusikibwa nga biddizibwa wansi oba okugwa. Singa tewali mazima gamanyiddwa ku nsonga eyo, tetwandisoboddde kutuula mu kifo okutuusa lwetusalawo okuvaawo. Amateeka ga sayaansi gandibadde tegalina makulu era eby’obusuubuzi yandibadde tebisoboka. Buli kimu kayndibadde mu kavuyo. Wabalu kirungi nti ebiri bwogatako ebiri ofuna nnya. Waliwo amazima agamatuufu era gasobola okufunibwa.\nOkugamba nti tewali mazima matuufu kuba kwogera kintu kitakola makulu. Kyoka, abantu bangi bawambatidde endowooza egaana amazima gonna. Ekibuuzo ekirungi okubuuza abantu abagamba nti “tewali mazima gaddala” kyekino: Ddala okakasa nti mu butuufu tewali mazima mazima gaddala? Bwebagamba nti “yye, baba bakkiriza nti waliwo amazima agaddala kubanga baba balowooza nti bamanyi amazima ekitegeeza nti waliwo amazima. Okugamba nti tewali mazima matuufu kuba kugamba nti waliwo amazima amatuufu.\nNg’ogyeko okwekontana, waliwo ebizibu ebirala omuntu byalina okweyoleka okusobola okukkiriza nto tewali mazima gannamaddala. Ekimu kiri nti, Amagezi g’abantu gakoma era nti obwongo bwabwe bukoma era nti tebasobola tebasobola kwegaana bintu birabika kuba kituufu. Omuntu tasobola kugamba nti “Katonda taliiyo” (newankubadde nga banji bakyogera), kubanga, okusobola okwogera ekigambo ekyo, alina okuba n’okumanya okutuufu okw’ensi yonna okuva gyetandikira okutuusa gyekoma. Olw’okuba ekyo tekisoboka, ekintu omuntu yenna kyasobola okugamba kiri nti, “N’amagezi amatono genina, ssikiriza nti waliyo Katonda.”\nEkizibu ekirala ekiri mu kugaana amazima agannamaddala kiri nti kikontana n’ebyo byetumanyi okuba ebituufu mu ndowoozaa zaffe, mu bintu byetuyisemu, ne byetulaba mu nsi eyeddala. Bwewaba nga tewali mazima gaddala, kitegeeza nti tewali tewai kintu kikyamu oba kituufu. Ekiyinza okuba nga kituufu eri gwe kisobola okuba nga ssi kituufu gyendi. Newankubadde ku ngulu, endowooza eno esobola okuba nga esanyusa, etegeeza nti buli muntu asobola okuba n’amateekage agamufuga era nga akola ekyo kyalowooza nti kituufu ku lulwe. Tekyewalika okuba nti ekituufu eri kiba kikuubagana n’ekituufu eri omuntu omulala. Kki ekituukawo singa kiba kituufu gyendi obugondera bitaala bya kunguudo newankubadde nga biraga kala myufu? Nteeka obulamu bwabantu bangi mu mattiga. Oba nsobola okulowooza nti kituufu okukubako ekintu, kyoka gwe nga olowooza nti kikyamu. Mu butuufu, enkola zaffe eziraga ebituufu oba ebikyamu ziba zekontana. Singa tewaba mazima gannamaddala, nga tewali nkola mutindo gwonna oba nkola yonna eraga kiruufu oba ekikyamu wetukebera oba kitufuga, kitegeeza nti tetugenda kuba bakakafu eri ensonga yonna. Abantu baba balina eddembe okukola kyonna kyebagala, katugeze basobola okukwata abakazi, okutta, okulimba, oba ekintu kyonna ekiringa ekyo nga tewali asobola kubakwata ku mukono kubalaga nti ekyo kyebakola kikyamu. Tewandibadde gavumenti, mateeka, oba nkola yonna ya bwenkanya kubanga tewali asobola kusalawo nti abasinga obungi mu bantu basobola okuteeka enkola ezifuga abatono. Ensi etalina mazima gankomeredde yandibadde mbi nnyo era nga tegambika.\nBwetudda mu mwoyo, endowooza eno egamba nti buli omu alina amazima agage ku bubwe ereta okubuuzabuzibwa mu bintu by’Omwoyo nga tewali diini ntuufu era nga tewali ngeri yonna muntu gyasobola kufuna nkolaggana ntuufu ne Katonda. Amadiini gonna gandibadde makyamu kubanga galowooza galina amazima ku bulamu obuja nga tufudde. Abantu bangi bakkiriza nti amadiini abiri agolekanye gasobola okuba nga gombi matuufu newankubadde nga buli limu ku go ligamba nti lyerina ekubo eritwala mu gulu. Abantu abakkiriziza mu ndowooza eno bawakanya Abalokole abakkiriza okuva mu Bayibuli nti Yesu ly’ekubo n’amazima, n’obulamu, era nti yye kwekulabisibwa kw’amazima era nga ye kubo lyokka eritwala mu gulu. (Yokaana 14:6).\nOkukkiriza buli kimu kifuuse emisa mu mulembe guno nga omuntu yenna agamba nti yalina amazima atwalibwa okuba omubi era atakkiriza bintu byonna kukolera wamu. Enzikiriza yonna naddala ekkiriza mu mazima amatuufu etwalibwa okuba enkyamu era embi. Abo abagaana amazima bagamba ebiseera ebisinga nti tekirina buzibu kukkiriza kyonna kyoyagala kasita oba nga tokuba bantu nzikiriza yo. Wabula endowooza eno nzikiriza ekwata ku kikyamu n’ekituufu, era abo abakiriza mu ndowooza eno bagezaako okujikua abantu abalala. Bateekawo enkola gyebakaka abantu abalala okugoberera, nebamala ng’ate basobeza endowooza yabwe yenyini egaana okukuba abantu ebo byokiriza era nebamaliriza nga bekontanye. Bwewaba nga aliwo amazima kitegeeza nti waliwo enkola entuufu eziraga ekikyamu n’ekituufu, era enkola eyo yetufuga. Okufugibwa kuno abantu abalala kwebawakanya bebaba nga bawakanya amazima.\nOkugaana amazima agannanaddala n’empisa wamu n’enkola ezivaamu kyeki byebuddemu endowooza y’okweyubula kw’ebitonde okukyaaka ensangi zino mu ngeri y’okunyonyola obuvvo bw’obulamu. Bweba nga endowooza eno ntuufu, kitegeza nti obulamu tebulina makulu, tetulina kiruubirirwa, era tewasobola kubaawo kituufu oba kikyamu. Omuntu waddembe okubeerawo nga bwayagala era talina gwalina kuwa mbalirira y’ebikolwa bye. Kyoka, omuntu gyakoma okwegaana okubaawo kwa Katonda n’amazima, aliyimirira mu maasoge (mu maaso ga Katonda) okusalirwa omusango. Bayibuli agamba nti, “kubanga ebya Katonda ebimanyika birabika eri bo: kubanga Katonda yabibalabisa. Kubanga ebibye ebitalabika okuva ku kutonda ensi birabikira ddala nga bitegeererwa ku bitonde, obuyinza bwe obutaggwaawo n'obwakatonda bwe; babeere nga tebalina kya kuwoza: kubanga, bwe baamanya Katonda, ne batamugulumizanga nga Katonda newakubadde okumwebazanga, naye ne bagobereranga ebitaliimu mu mpaka zaabwe, omutima gwabwe omusirusiru ne guzikirizibwa. Bwe beeyita ab'amagezi, so nga baasiruwala,”(Abaruumi 1:19-22).\nDdala waliwo obukakafu bwonna ku kubaawo kw’amazima? Yye. Okusooka, waliwo endowooza, erimu ekintu ekitubuulira ensi bwerina okuba., nti ebintu ebimu bituufu era ebirala bikyamu. Endowooza zaffe zitukakasa nti kubonaabona, okulumwa enjala, okuwata abakazi, obubi ssi birungi era nekijjukiza nti okwagala, okugaba, ekisa, emirembe, by’ebintu ensi kwerina okutambulira. Kino kituufu buli wamu mu nsi mu buwangwa bwonna ebiseera byonna. Bayibuli enyonyola omugaso gw’endowooza y’omuntu mu Abaruumi 2:14-16: “kubanga ab'amawanga abatalina mateeka bwe bakola mu buzaaliranwa eby'amateeka, abo, bwe bataba na mateeka, beebeerera amateeka bokka: kubanga balaga omulimu gw'amateeka nga gwawandiikibwa mu mitima gyabwe, omwoyo gwabwe nga gutegeeza wamu, n’ebirowoozo byabwe nga biroopagana oba nga biwozagana byokka na byokka; ku lunaku Katonda kw'alisalira omusango gw'ebyama by'abantu ng'enjiri yange bw'eri, ku bwa Yesu Kristo.”\nObukakafu obw’okubiri obulaga nti amazima wegali ye sayansi. Sayansi mu bimpimpi kwekunoonya amagezi, essomo kw’ebyo byetumanyi, n’okunonya okwongera okumanya. N’olwekyo, okusoma kwonna okwa Sayansi kulina okuba nga kwesigamye ku nzikiriza nti amazima gyegali mu nsi era nti gasobola okuzuulibwa n’okukakasibwa. Awatali mazima gankomeredde, waba waliwo kiki ekiba kisigadde okusomebwako. Omuntu asobola atya okutegeera oba okunonyereza okukolebwa mu sayansi kutuufu? Mu mazima, amateeka ga sayansi gasimbiddwa ku musinji gwa mazima ag’enkomeredde.\nObukakafu obw’okusatu obulaga okubaawo kw’amazima y’ediini. Amadiini gonna ag’ensi gagezaako okuwa makulu g’obulamu. Gazaalibwa okuva mu kwagala kw’omuntu okufuna ekyo ekisinga okubaawo obubeezi ku nsi. Okuyita mu diini, omuntu anoonya Katonda, esuubi ly’ebiseera by’omumaso, okusonyiyibwa kw’ebibi, okuba n’eddembe mu kutawaana, n’okuddibwamu eri ebibuuzo ebisinga okuba eby’ebuziba. Ediini bukkafu nto omuntu asingawo ku nsolo obusolo eyeyubula. Bukakafu obulaga ekiruubirwa ekyawagulu era ekirage nti waliwo omutonzi eyateeka mu muntu okwagala okumumanya. Bwewaba nga waliwo omutonzi, awo ayabeera ensibuko era omutindo ogusinga okuba ogwawaggulu ogwamazima era obuyinza obuteekawo amazima.\nEkirungi kiri nti, waliwo omutonzi era nga atubikkulidde amazima okuyita mu kigambo kye, Bayibuli. Okumanya amazima kisobola kuyita mu kuba na nkolagana n’oyo ayeyita amazima—Yesu Kristu. Yesu yeyita okuba ekubo lyokka, amazima gokka, era obulamu era nga ye kubo lyokka erigenda eri Katonda. (Yokaana 14:6). Okuba nti amazima gyegali kitusongera ku mazima nti Katonda yatonda egulu n’ensi era eyeraga ffe tusobole okumumanya okuyita mu nkolagana n’omwana we Yesu Kristu. Gano ge amazima amatuufu eg’enkomeredde.


Ebyogerwako: Okutwalibwa mu Buwambe mu Babulooni Ekinene, Yesu ng’Akemebwa ku Yeekaalu | Ogw’Okusoma\nBISOME MU Albanian Amharic Angolan Sign Language Armenian Aymara Azerbaijani Azerbaijani (Cyrillic) Batak (Toba) Bengali Bicol Bulgarian Catalan Cebuano Chichewa Chinese (Simplified) Chinese (Traditional) Chitonga (Malawi) Chitumbuka Chiyao Chuvash Croatian Czech Danish Dutch English Estonian Fijian Finnish French Georgian German Greek Guarani Gujarati Gun Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Kannada Kikamba Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lithuanian Luganda Luo Luswayiri Luwalabu Macedonian Macua Malagasy Malay Malayalam Marathi Maya Mixe (North Central) Mongolian Nepali Norwegian Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Romanian Russian Samoan Sango Sena Serbian Serbian (Roman) Shona Sinhala Slovak Slovenian Solomon Islands Pidgin Spanish Sranantongo Swedish Tagalog Tajiki Tamil Tatar Telugu Tetun Dili Thai Tigrinya Tok Pisin Tshwa Turkish Turkmen Tuvaluan Tzotzil Ukrainian Urdu Uzbek Vietnamese Waray-Waray Wolaita Yoruba Zapotec (Isthmus)\nDdi abantu ba Katonda lwe baatwalibwa mu buwambe mu Babulooni Ekinene?\nAbantu ba Katonda baali mu buwambe obwo obw’eby’omwoyo okuva mu kyasa eky’okubiri E.E. okutuuka mu 1919. Lwaki tukoze enkyukakyuka eno mu nnyinnyonnyola yaffe?\nObukakafu bulaga nti abantu ba Katonda baava mu buwambe obwo mu mwaka gwa 1919 Abakristaayo abaafukibwako amafuta bwe baakuŋŋaanyizibwa mu kibiina kya Katonda ekyali kizziddwaawo. Lowooza ku kino: Abantu ba Katonda baagezesebwa era ne balongoosebwa mu myaka egyaddirira ng’Obwakabaka bwa Katonda bumaze okuteekebwawo mu ggulu mu 1914. * (Mal. 3:1-4) Mu 1919, Yesu yalonda “omuddu omwesigwa era ow’amagezi” okuwa abantu ba Katonda abaali balongooseddwa ‘emmere ey’eby’omwoyo mu kiseera ekituufu.’ (Mat. 24:45-47) Ogwo gwe mwaka abantu ba Katonda lwe baatandika okudda ku butaka bwabwe ebw’eby’omwoyo. Era ekyo kye kiseera abantu ba Katonda lwe baateebwa okuva mu buwambe obw’eby’omwoyo mu Babulooni Ekinene. (Kub. 18:4) Naye ddi lwe baatwalibwa mu buwambe obwo?\nOkumala emyaka mingi, ebitabo byaffe bibadde biraga nti obuwambe obwo bwatandika mu 1918 era nti abantu ba Katonda baamala ekiseera kitono nga bali mu buwambe mu Babulooni Ekinene. Ng’ekyokulabirako, Watchtower eya Maaki 15, 1992, yagamba nti: “Ng’abantu ba Katonda ab’edda bwe baatwalibwa mu buwambe e Babulooni okumala ekiseera, mu 1918 abaweereza ba Yakuwa nabo baatwalibwa mu buwambe mu Babulooni Ekinene.” Naye okunoonyereza okulala okukoleddwa kulaga nti obuwambe obwo bwatandika mabegako nga n’omwaka 1918 tegunnatuuka.\nNg’ekyokulabirako, lowooza ku bumu ku bunnabbi obwayogera ku kuwambibwa n’okuteebwa kw’abantu ba Katonda. Obunnabbi obwo busangibwa mu Ezeekyeri 37:1-14. Ezeekyeri yafuna okwolesebwa n’alaba olusenyi nga lujjudde amagumba. Yakuwa yagamba Ezeekyeri nti amagumba ago gakiikirira ‘ennyumba ya Isirayiri yonna.’ Obunnabbi obwo bwatuukirira mu bujjuvu ku “Isirayiri wa Katonda.” (Bag. 6:16; Bik. 3:21) Oluvannyuma Ezeekyeri yalaba amagumba ago nga gaddamu okuba amalamu ne gafuuka eggye eddene. Obunnabbi obwo bulaga bulungi engeri abantu ba Katonda gye baazuukiramu mu by’omwoyo ne bateebwa okuva mu buwambe mu 1919! Naye okwolesebwa okwo kutuyamba kutya okumanya ekiseera kye baamala nga bali mu buwambe obwo?\nEkisooka, mu kwolesebwa okwo amagumba googerwako ‘ng’amakalu’ oba ‘amakalu ennyo.’ (Ez. 37:2, 11) Ekyo kiraga nti bannannyini magumba ago baali bamaze ekiseera kiwanvu nga bafudde. Eky’okubiri, okuzuukira kw’abantu abo kubaawo mpolampola, so si mulundi gumu. Ebintu ebikoonagana bye byasooka okuwulirwa oluvannyuma “amagumba ne gatandika okwegatta buli limu ku linnaalyo.” Ekyaddirira, amagumba ago gajjako “ebinywa n’ennyama.” Oluvannyuma, amagumba, ebinywa, n’ennyama byabikkibwako olususu. N’ekyaddirira, abantu abo ‘omukka gwabayingiramu, ne balamuka.’ N’ekyasembayo, Yakuwa yateeka abantu abo abaali bazzeemu okuba abalamu mu nsi yaabwe. Ebyo byonna okusobola okubaawo kyanditutte ekiseera ekiwerako.—Ez. 37:7-10, 14.\nAbantu b’eggwanga lya Isirayiri baamala ekiseera kiwanvu nga bali mu buwambe. Baatwalibwa mu buwambe mu mwaka gwa 740 E.E.T. obwakabaka bwa Isirayiri obw’ebika ekkumi bwe bwawambibwa era abantu baabwo abasinga obungi ne batwalibwa mu buwambe. Oluvannyuma, mu mwaka gwa 607 E.E.T., Yerusaalemi kyazikirizibwa era abantu b’obwakabaka bwa Yuda nabo ne batwalibwa mu buwambe. Obuwambe obwo bwakoma mu mwaka gwa 537 E.E.T. ensigalira y’Abayudaaya bwe baddayo ku butaka ne baddamu okuzimba yeekaalu era ne bazzaawo okusinza okw’amazima mu Yerusaalemi.\nBwe tulowooza ku nsonga ezo ze tulabye mu Byawandiikibwa, kyeyoleka kaati nti abantu ba Katonda baamala ekiseera kiwanvu nga bali mu buwambe mu Babulooni Ekinene, so si kuva mu 1918 okutuuka mu 1919. Ekiseera kye baamala mu buwambe kikwatagana n’ekiseera Yesu kye yayogerako, omuddo ogw’akabonero we gwandikulidde awamu ‘n’abaana b’Obwakabaka’ abakiikirirwa eŋŋaano. (Mat. 13:36-43) Ekiseera ekyo kye kiseera bakyewaggula we baabuutikira Abakristaayo ab’amazima. Tuyinza okugamba nti mu kiseera ekyo ekibiina Ekikristaayo kyali mu buwambe mu Babulooni Ekinene. Obuwambe obwo bwatandika mu kyasa eky’okubiri E.E. okutuukira ddala mu kiseera yeekaalu ey’eby’omwoyo lwe yalongoosebwa mu kiseera eky’enkomerero.—Bik. 20:29, 30; 2 Bas. 2:3, 6; 1 Yok. 2:18, 19.\nMu kiseera ekyo ekiwanvu abantu ba Katonda kye baamala nga bali mu buwambe, abakulembeze b’amadiini ne bannabyabufuzi abaali baagala okwenywereza mu buyinza baakugiranga abantu be baalinako obuyinza okubeera n’Ekigambo kya Katonda. Abantu abamu baabaggulangako n’emisango olw’okusoma Bayibuli mu lulimi lwabwe. Abamu ku bo baatuuka n’okubasiba ku miti ne babookya. Omuntu yenna eyagezangako okuwakanya ebyo bannaddiini bye baayigirizanga baamutulugunyanga. Bwe kityo, kyali kizibu nnyo abantu okumanya amazima agali mu Kigambo kya Katonda.\nNga bwe twalabye, abantu ba Katonda baazuukira mpolampola. Ekyo kyaliwo ddi era kyabaawo kitya? “Ebintu ebikoonagana” ebyogerwako mu kwolesebwa Ezeekyeri kwe yafuna byaliwo ng’ebula ebyasa bitono ennaku ez’enkomerero zitandike. Wadde ng’enjigiriza z’amadiini ag’obulimba zaali zibuutikidde ensi, waaliwo abantu abamu abeesigwa abaakola kyonna ekisoboka okulwanirira amazima. Abamu ku bo baafuba okuvvuunula Bayibuli mu nnimi ezoogerwa abantu aba bulijjo. Ate abalala baafuba okumanyisa abalala amazima ge baali bazudde mu Kigambo kya Katonda.\nEmyaka gya 1800 bwe gyali ginaatera okuggwaako, Charles Taze Russell ne banne baakola butaweera okuzuula amazima agali mu Bayibuli. Tuyinza okugamba nti amagumba gaali gatandise okujjako ennyama n’olususu. Magazini ya Zion’s Watch Tower n’ebitabo ebirala byayamba abantu ab’emitima emirungi okuzuula amazima. Oluvannyuma, ebintu nga firimu ya “Photo-Drama of Creation” eyafuluma mu 1914 n’ekitabo The Finished Mystery ekyafuluma mu 1917 nabyo byanyweza nnyo abantu ba Katonda. Kyaddaaki mu 1919, abantu ba Katonda baddamu okuba abalamu mu by’omwoyo era Katonda n’abateeka ku butaka bwabwe obw’eby’omwoyo. Ekiseera bwe kizze kiyitawo, ensigalira y’abaafukibwako amafuta abo beegattiddwaako bannaabwe abalina essuubi ery’okubeera ku nsi era bonna awamu bafuuse “eggye ddene.”—Ez. 37:10; Zek. 8:20-23. *\nOkusinziira ku ebyo bye tulabye, kyeyoleka lwatu nti abantu ba Katonda baatwalibwa mu buwambe mu Babulooni Ekinene mu kyasa eky’okubiri mu kiseera bakyewaggula we baafuukira abangi ennyo. Ekiseera ekyo kyali kya kizikiza, ekifaananako n’ekyo Abayisirayiri ab’edda kye baayitamu nga bali mu buwambe. Nga tuli basanyufu nnyo okuba nti wadde ng’abantu ba Katonda baamala ekiseera kiwanvu nga bali mu buwambe obw’eby’omwoyo, kati tuli mu kiseera ‘ng’abo ab’amagezi baakaayakana, nga beeyonjezza, era nga balongooseddwa’!—Dan. 12:3, 10.\nSitaani yatwalira ddala Yesu ku yeekaalu bwe yali ng’amukema?\nTetumanyidde ddala obanga Yesu yagenda n’ayimirira ku yeekaalu oba nga yagendayo mu kwolesebwa. Endowooza ezo ebbiri zaali zifulumiddeko mu bitabo byaffe.\nLowooza ku ebyo Bayibuli by’eyogera ku nsonga eno. Omutume Matayo yaluŋŋamizibwa okuwandiika nti: “Omulyolyomi [n’atwala Yesu] mu kibuga ekitukuvu, n’amuteeka waggulu ku kisenge [“ku muziziko; awasingayo okuba waggulu,” obugambo obuli wansi] kya yeekaalu.” (Mat. 4:5) Ate ye Lukka agamba nti: “N’amutwala e Yerusaalemi n’amuteeka waggulu ku kisenge kya yeekaalu.”—Luk. 4:9.\nEmabega, ebitabo byaffe bibadde biraga nti Yesu ayinza okuba nga teyagendera ddala ku yeekaalu. Ng’ekyokulabirako, Watchtower eya Maaki 1, 1961, yagamba nti: “Tetusaanidde kulowooza nti ebyo byonna bye tusoma ku kukemebwa kwa Yesu mu ddungu byaliwo ddala nga bwe tubisoma. Tewali lusozi lwonna muntu lw’ayinza kulinnyako n’alengera ‘obwakabaka bwonna obuli mu nsi n’ekitiibwa kyabwo.’ N’olwekyo, tusobola okugamba nti Sitaani teyatwalira ddala Yesu ‘mu kibuga ekitukuvu’ n’amuyimiriza ‘waggulu ku kisenge kya yeekaalu.’ Ekyo kyali tekyetaagisa ekikemo ekyo okusobola okuba eky’amaanyi.” Naye ate era mu bitundu ebirala ebyafulumira mu magazini ya Watchtower kyalagibwa nti singa Yesu yakola ekyo Sitaani kye yamugamba yandibadde agwa wansi n’afa bw’atyo n’aba nga yesse bwessi.\nAbamu bagamba nti okuva bwe kiri nti Yesu teyali Muleevi, yali takkirizibwa kuyimirira ku yeekaalu. N’olwekyo, kyalowoozebwa nti Yesu ayinza okuba nga ‘yatwalibwa’ ku yeekaalu mu kwolesebwa. Ekyo kifaananako n’ekyo ekyatuuka ku nnabbi Ezeekyeri ebyasa bingi emabega.—Ez. 8:3, 7-10; 11:1, 24; 37:1, 2.\nNaye bwe kiba nti Yesu yatwalibwa ku yeekaalu mu kwolesebwa, kireetawo ebibuuzo bino:\nEkikemo ekyo kyali kya ddala oba kyalinga kirooto bulooto?\nBwe kiba nti ebikemo biri ebirala byali byetaagisa Yesu okubaako ekintu ekya ddala ky’akolawo, gamba ng’okufuula amayinja emigaati n’okuvunnamira Sitaani, olowooza ne kino ekikemo kyali tekyetaagisa Yesu okubaako ekintu ekya ddala ky’akolawo, kwe kugamba, okubuuka okuva waggulu ku yeekaalu?\nKu luuyi olulala, bwe kiba nti Yesu yayimirira ddala waggulu ku kisenge kya yeekaalu, wajjawo ebibuuzo ebirala:\nDdala Yesu yamenya Amateeka n’ayimirira waggulu ku kifo ekitukuvu?\nYesu yava atya mu ddungu n’agenda mu Yerusaalemi?\nKa tulabeyo ebintu ebirala ebisobola okutuyamba okuddamu ebibuuzo ebyo ebibiri.\nEkisooka, Profesa D. A. Carson yagamba nti ekigambo ky’Oluyonaani hi·e·ron’, ekyavvuunulwa “yeekaalu” mu Njiri ya Matayo n’eya Lukka, “kirabika kitegeeza ekifo ekitukuvu n’ebizimbe ebirala byonna ebyali bikyetoolodde, so si ekifo ekitukuvu kyokka.” N’olwekyo, Yesu kyali tekimwetaagisa kuyimirira waggulu ku kifo ekitukuvu. Yali asobola okuyimirira mu kifo ekirala, gamba ku nsonda y’ekisenge kya yeekaalu ku ludda olw’ebukiikaddyo. Okuva waggulu ku nsonda eyo okutuuka wansi mu kiwonvu kya Kidulooni, waaliwo obuwanvu bwa ffuuti nga 450. Ekisenge kya yeekaalu ekyali ku ludda olw’ebukiikaddyo, kyaliko akasolya akaseeteevu nga kuliko omuziziko, era ekyo kye kisenge ekyali kisingayo obuwanvu ku yeekaalu. Munnabyafaayo ayitibwa Josephus yagamba nti omuntu bwe yayimiriranga ku kisenge ekyo waggulu n’atunula wansi, yali “asobola okufuna kantoolooze.” Wadde nga Yesu teyali Muleevi yali asobola okuyimirira mu kifo ekyo, era ekyo tewali n’omu yandikitutte bubi.\nNaye Yesu yava atya mu ddungu n’agenda e Yerusaalemi ku yeekaalu? Ekyo tetukimanyi. Ebyawandiikibwa tebitubuulira bbanga Yesu lye yamala ng’akemebwa oba wa we yali mu ddungu. Kisoboka okuba nti Yesu yava mu ddungu n’agenda e Yerusaalemi, wadde ng’ekyo kiyinza okuba nga kyatwala ebbanga eriwerako. Ebyawandiikibwa tebigamba nti Yesu yasigala mu ddungu ekiseera kyonna Sitaani kye yamala ng’amukema, wabula bigamba bugambi nti yatwalibwa mu Yerusaalemi.\nAte kyo ekikemo Sitaani mwe yalagira Yesu “obwakabaka bwonna obw’omu nsi”? Kya lwatu nti Yesu teyalabira ddala bwakabaka bwonna obw’omu nsi, kubanga tewali lusozi muntu kw’asobola kuyimirira n’alaba obwakabaka bwonna obw’omu nsi. N’olwekyo, Sitaani ayinza okuba nga yalaga Yesu obwakabaka obwo mu kwolesebwa, ng’omuntu bw’ayinza okulaga omulala ebifaananyi by’ebitundu ebitali bimu eby’ensi ku lutimbe. Wadde ng’obwakabaka obwo Yesu ayinza okuba nga yabulaba mu kwolesebwa, kyo ekikolwa ‘eky’okuvvunama okusinza,’ Sitaani yali ayagala Yesu akikolere ddala. (Mat. 4:8, 9) N’olwekyo, tuyinza okugamba nti n’ekikemo ekyali kyetaagisa Yesu okubuuka okuva waggulu ku kisenge kya yeekaalu kyali kya ddala, era singa Yesu yabuuka yandibadde amenyeka oba afa, ekintu ekitandisobose singa ekikemo ekyo kyali mu kwolesebwa bwolesebwa.\nN’olwekyo kisoboka okuba nti Yesu yagendera ddala mu Yerusaalemi n’ayimirira waggulu ku kisenge kya yeekaalu. Naye nga bwe twalabye ku ntandikwa y’ekitundu kino, tetumanyidde ddala ngeri Sitaani gye yatwalamu Yesu ku yeekaalu. Naye kye tumanyi kiri nti Sitaani yagezaako nnyo okuleetera Yesu okukola ebintu ebikyamu naye Yesu n’agaana okubikola.\n^ lup. 4 Laba Omunaala gw’Omukuumi ogwa Jjulaayi 15, 2013, lup. 10-12, kat. 5-8, 12.\n^ lup. 12 Obunnabbi obuli mu Ezeekyeri 37:1-14 ne mu Okubikkulirwa 11:7-12 bwombi bwogera ku bintu ebyaliwo mu 1919. Obunnabbi obuli mu Ezeekyeri 37:1-14 bukwata ku kudda kw’abantu ba Katonda bonna mu kusinza okw’amazima oluvannyuma lw’okumala ekiseera ekiwanvu ennyo nga bali mu buwambe. Ate obunnabbi obuli mu Okubikkulirwa 11:7-12 bwogera ku kulondebwa okwaliwo mu 1919 okw’abaafukibwako amafuta abatonotono abatwala obukulembeze mu bantu ba Katonda oluvannyuma lw’okumala ekiseera kitono nga bakugiddwa okukola omulimu gwabwe.\nEbibuuzo Ebiva mu Basomi—Maaki 2016


Bukedde Online - Engeri gy'okwata kasitoma n'okola ssente mu Ssekukkulu\nEbbula ly'obummonde libuleetedde okulinnya...\nAbasuubuzi abamanyi okukwata bakasitoma bizinensi zaabwe zifuna n’okukula mu bwangu okusinga abatafaayo ku baguzi baabwe.\nOm ukyala mu katale ka Park yard ng’ayamba kasitoma okukebera olugoye.\nENKWATA ya bakasitoma emu ku ngeri ezikuyamba okukuza bizinensi yo ng’okola ssente naddala mu kiseera kino eky’ennaku enkulu.\nJames Kayondo, omukugu mu byenfuna okuva mu Niik Development Consults Ltd, alaga engeri gy’osobola okukwata kasitoma n’akugulako ate n’adda olulala wadde ekintu takyetaaga nnyo.\nOmusuubuzi olina okubeera n’akamwenyumwenyu ku matama ng’oyogera ne kasitoma.\nOkufuna by’obasibiramu bye baguze.\nOkubawuliriza nga baliko kye bakubuuza oba okukugamba ku byamaguzi byo.\nWe kisobose okubasitulirako.\nOkubannyonnyola enkola n’enkozesa y’ekintu naddala ky’abeera tamanyi.\nOkukakasa omutindo gw’ebyo by’otunda.\nOkubaddiza mu ngeri y’ennyongeza oba obulabo obwa kasendabaguzi n’ebirala. Bino byonna bitondawo omukwano n’enkolagana y’obuntu wakati wo n’omuntu akugulako ekigenda okukuyamba okumanya bakasitoma bo bye baagala n’engeri gy’osobola okuyamba bizinensi yo okukula.\nArthur Waiswa ow’e Nsambya (ku kkono) ng’annyonnyola kasitoma ku bifaananyi by’asiiga.\nEBIRUNGI BY’OKUKWATA OBULUNGI KASITOMA\nKayondo agamba nti, okufaayo ku bakasitoma kikuyamba mu ngeri nnyingi omuli:\n1 Kiyamba okukuuma bakasitoma. Mu butonde, ssinga kasitoma asiima empeereza yo, aba ajja kudda omulundi omulala era aba tasobola kugenda kugula ku mulala gw’ovuganya nabo. Kino kyongera ku bizinensi kuba okusigaza bakasitoma kya layisi okusinga okufuna abapya.\n2 Kiyamba okutunda erinnya lyo awalala (okukusemba). Ssinga ofaawo ku bakasitooma, bakasitoma bo babeera basobola okukwogerako mu bantu abalala ekikuyamba okuleeta abalala nabo bakakase. Gye bakoma okukwogerako obulungi naawe gy’okoma okufuna bakasitooma mu bizinensi yo ate nga totaddeemu wadde ennusu okubanoonya.\n3 Kitondawo ekigambo ky’omumwa. Ssinga obeera oweereza bulungi bakasitooma bo ng’obafaako balungi bafuna ebigambo bye bakwogerako era ne bwe babeera batambudde asobola okubuulira omuntu omulala ku mpeereza yo naddala ssinga emboozi gye babadde banyumya yeekuusa ku ky’okola oba ky’otunda.\n4 Kyongeza ku magoba ga bizinensi. Ssinga empeereza yo ebeera nnungi, ebigambo ebibeera bikwogerwako ku bizinensi yo biba birungi n’abakusemba nga bangi oba ojja kufuna bakasitooma abapya abakuwagira okusinga nga bw’obadde emabega. Bizinensi ezisinga obungi okufuna bakasitoma bayita mu kulanga oba okukola pulomosoni ezitali zimu naye bizinensi bw’eba efaayo ku bakasitooma amagoba gonna gajja olw’ebyo byonna.\n5 Kiwa nnannyini bizinensi n’abakozi okwekkiririzaamu. Buli kasitoma lw’awaana bizinensi yo, kizzaamu omukozi wo amaanyi. Mu butonde, okumala akaseera, okwekkiririzaamu kulinnyisa bizinensi era n’omanya nti okufaayo ku bakasitoma kisumuluzo kikulu okuzimba okwekkiriza mu bakasitoma bo b’onoozimba okusobola okukuuma bakasitooma nga basanyufu. Ne bakasitoma bo ab’omunda basigala basanyufu.\n6 Kireetawo embeera y’okukoleramu ennungi. Buli lw’osanyusa abakozi nabo bajja kuweereza bulungi bakasitooma bizinensi yonna efuuke ekifo eky’okuddukanyizamu ebyamaguzi eky’essanyu. Kubanga buli muntu abeera amanyi kiki ky’alina okukola okulaba nga kasitoma agenda musanyufu.\n7 Kikuwa enkizo ku balala: Okufaayo ku bakasitoma n’amaanyi g’oteekamu n’abantu b’okozesa bikufuula wa nkizo ku balala. Ssinga abakozi bo baba bazimba enkolagana ennungi ne bakasitoma, olwo bajja kuba tebasobola kukkiriza gw’ovuganya naye kuyingira mu bizinensi yo. Oluvannyuma bizinensi yo ebeera tenyenyezebwa era teba ya kuvaawo, tevuganyizibwa era nga nzibu ya kutaataaganya, oba okugisuula n’okugisinga.\n8 By’otunda byeyongera. Buli lw’ofaayo ku bakasitoma, omu bw’agenda nga musanyufu bw’alaba munne ng’ayagala kugula kintu kye kimu n’ekikye amulagirira awo awali abafaayo ku bakasitoma. Kino kiwaliriza ebintu by’otunda okweyongera okutambula nga babinoonya.\n9 Kikuyamba okutereeza mu mpereeza yo. Buli lw’olaba ng’abalala b’ovuganya nabo babalekawo ne bajja ewuwo bw’onoonyereza n’omanya ensonga ggwe kikuyamba okwongera ku mutindo n’okweyongera okufaayo ku bakasitoma bo.\n10 Kikuyamba okumanya ekitambula mu kiseera ekyo era nga kino okimanya okuva mu bakasitoma bo bye bakubuulira.\n11 Kikuyamba okutereeza. Ebiseera ebisinga omuntu bw’oba obadde omufaako bulungi ng’azze ku mulimu gwo, amanya nti oli munne era bw’aba alina ekintu kyonna ekikyamu aba tatya kukugamba akikubuulira era naawe n’okyusa okusobola okumusanyusa n’abalala okutwalira awamu.\n12 Kiyamba okumanya abantu bo kye baagala era n’okibatuusaako mu kiseera ekituufu. Omuntu bw’agula ekintu osobola okumubuuza ky’agenda okukikozesa kuba si buli agula ejjambiya nti aba agenda kutema miti, waliwo abagikozesa mu ngeri endala, naye omubuuza ky’agenda okukozesa ekintu ekyo ky’agula era n’omuwabula okusinziira wa we kyetaagisiza.\n13 Kyongera okuzimba enkolagana ennungi wakati wa kasitoma, omukozi n’omukozesa.\nObulabe obuli mu butafaayo ku bakasitooma\nOyinza okulemwa okukola ebintu ebiri ku mutindo.\nTosobola kumanya kitambula ate nga kiriko ssente.\nAbantu b’ovuganya nabo basobola okukulinnyako n’okusuula bizinensi yo.\nEbyamaguzi byo bisobola okulwawo okutambula ne biyita ennaku n’ofiirwa.\nWeegobeeko endwadde ng'onywa amazzi amayonjo\nLuweero eneegula amasasi 15,000\nBabawadde obuwumbi 14\nBajeti ya Luweero ya buwumbi 20\nABAVUBI ku myalo egy’enjawulo mu disitulikiti y’e Masaka batabuddwa olw’ebyennyanja ebyongera okufa ekirindi. Bano...


Bukedde Online - Minisita w'enkulaakulana e Mmengo akyazizza Namayanja okusala entotto ku bukulembeze bw'abakyala\nOw'emyaka 55 asabye kkooti esonyiwe omusajja...\nDr Nankindu akulira eby'\_enkulaakulana e Mmengo ng'ayogerera mu nsisinkana gye babaddemu Rose Namayanja e Mmengo olwaleero\nMINISITA w’enkulakulana y’abantu ba Buganda, Dr. Prosperous Nankindu Kavuma agambye nti okukulakulanya abantu ba Buganda kujja kwetaagisa abakulembeze bonna okukwatira awamu okusobola okutumbuyla embeera z’abantu.\nBino Dr. Nankindu yabyogeredde Bulange- Mmengo olunaku lw’eggulo (Mmande) bweyabadde akyazizza Omuwanika w’ekibiina kya NRM(National Resistance Movement) mu ggwanga nga kino ky’ekiri mu buyinza naasomooza Bannabyabufuzi okwongera okusakira Obwakabaka busobole okutukkiriza obuvunanyziibwa bwaabwo.\nMinisita Nankindu ne n'omuwanika wa NRM e Mmengo\n“ Abakulembeze naddala bannabyabufuzi bandibadde bavaayo okumanya baani bebasobola okukwatagana nabo okutumbula embeera y’abantu ba Ssabasajja naye gwe abasoose obalaze ky’okukola. Twagala okusuubiza nti tuli betegefu okukola enteekateeka zonna ezigenda okukulakulanya abantu ba Buganda bonna,”Dr. Nankindu bweyategezezza.\nAbakulu bombi bano basoose mu kafubo era bwebavuddemu Dr. Nankindu nategeza nti Namayanja nga munnankobazambogo yazze okumuyozayoza okutuuka ku Bwaminisita saako n’okwebaza Kabaka olwa minisitule eno ennene ekwata ku nkulakulana y’abantu nagikwasa omukyala.\nMinisitule eno erimu ebiti ebiwerako okuli eby’obulamu, eby’enjigiriza, Abakyala n’ekikula ky’abantu saako n’ensonga za ofiisi ya Nnabagereka.\nMu kwogera kwe Namayanja yasabye Dr. Nankindu essira alisse mu kutumbula obukulembeze mu bakyala kubanga abakyala abakulembeze mu Buganda bwebaneyongera Buganda yakudda ku ntikko.\n“ Minisita musabye nti nga tutandika ensonga z’abakyala,omulimu tugutandikire mu bakyala b’e Bulemeezi eyo nange gyenva gulyoke gusasanire Obwakabaka bwonna. Ensisinkano ebadde nnungi kubanga engeri gyetukyali mu bijjaguzo by’olunaku lw’abakyala, ensonga z’abaana abawala n’abakyala okuteekebwa ku mwanjo kyakwongera okukyusa obulamu bwaabwe,” Namayanja bweyayogedde.\nNamayanja nga yaliko omubaka omukyala akikkirira disitulikiti y’e Nakaseke mu Palamenti mu ssaza ly’e Bulemeezi yakunze abantu b’ekitundu kino okwetegekera okwaniriza Kabaka mu maanyi eyasimye okukuliza amazaalibwa ge ku Ndejje SS mu ggombolola y’e Nyimbwa nga April\nMayiga atongozza olukiiko olutegeka emikolo gy'abantu ba Kabaka ebweru wa Uganda


Bukedde Online - Aba akeedi bawanjagidde Gavumenti: 'Ku Mmande mutuggulewo tukole, tuli bubi'\nOmubaka Kato ekyenda bakizzizza munda n'as...\nABAKULEMBEZE ba KACITA balabudde nti bavudde ku nkola y'akakiiko akassibwaawo okulambula akeedi mu Kampala okukakasa oba zituukagana n'ebiragiro bya Gavumenti ku kutangira ssenyiga omukambwe.\nBeemulugunya nti baminisita ne Gavumenti balina ebigendererwa birala kubanga kati bye balambula bakola ku buvunaanyizibwa bwa KCCA by'ezze erondoola ng'ekolako . Basabye Gavumenti eggule akeedi ku Mmande kubanga bali bubi era ku Lwokubiri bagenda kulangirira kyebazaako.\nKu Lwokuna , abakulembeze baatuzizza olukiiko lwa bannamawulire ku kitebe kya KACITA ne balaga obutali bumativu ku bikolebwa akakiiko kubanga ba minisita n'abakungu ba Gavumenti bangi tebabeerayo.\nSsabawandiisi wa KACITA Thadius Musoke Keno eyabadde n'omuteesiteesi Brian Yesigye, David Wangi ne Jjemba Mulondo yategeezezza nti ebintu Gavumenti byesaba ku bizimbe abasuubuzi basobola kubiteekawo nga akeedi n'amadduuka gagguddwa.\n"Ogamba otya omuntu nti tekawo amazzi, obupima ebugumu n'okunaaza engalo ate nga omugaddewo.Buli kimu abasuubuzi bakikiriza okukiteekawo kyokka Gavumenti tebaddamu . Bagenda mu maaso n'okuggalawo ng'abasuubuzi tukaaba lwaaki" Musoke bwe yagambye.\nYategeezezza nti abasuubuzi beetegefu okussaawo amabanga, okuteekawo akasenge akakebererwaamu omulwadde ssaako buli kiragiro kyokka wadde byonna babikiriza , Gavumenti ewoza nti baagenda kukola lipooti. Yagambye nti kiki kyebategeeza mu kukola lipooti nga akeedi teziggulwa.\nWangi yalabudde nti ba mmemba baabwe bakumye emirembe ebbanga erimala kati tebakyasobola kweyongerayo kusukka Mande wiiki eddako. "tusaba Gavumenti eggulewo ku mmande tusobole okulondoola akeedi ezitalina bisaanyizo naye kati tolina kyosobola kulaba nga nziggale" Wangi bwe yagambye.\nAte Jjemba Mulondo yalagyanye nti abasuubuzi ensimbi zibaweddeko zonna baziridde nti embeera gyebalimu mbi nnyo ate nti tebamanyi Gavumenti kyerowooza ku ssente z'obupangisa wadde amabanja mu bbanka.\nAba KACITA bagamba nti bavudde ku byakakiiko kati basaba kimu Gavumenti kuggulawo era bakyagala obutasukka mande kubanga embeera gyebalimu mbi nnyo.\nOwa Nkumba alemereddwa okuva mu kibinja kya Yunivasite ne yeekwasa\nTiti Kamara ali ku bunkenke mu gwa Yunivaasite